title: 2012/772/ΕΕ: Σύσταση της Επιτροπής, της 6ης Δεκεμβρίου 2012 , σχετικά με τον επιθετικό φορολογικό σχεδιασμό

text:
               12.12.2012

               EL

               Επίσημη Εφημερίδα της Ευρωπαϊκής Ένωσης

               L 338/41

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 6ης Δεκεμβρίου 2012
   σχετικά με τον επιθετικό φορολογικό σχεδιασμό
   (2012/772/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Ο φορολογικός σχεδιασμός αντιμετωπιζόταν πάντοτε από όλα τα κράτη ως θεμιτή πρακτική. Με την πάροδο του χρόνου, ωστόσο, οι δομές φορολογικού σχεδιασμού έχουν καταστεί ολοένα και πιο πολύπλοκες. Οι δομές αυτές αναπτύσσονται σε διάφορες δικαιοδοσίες με αποτέλεσμα τα φορολογητέα κέρδη να μετατοπίζονται σε κράτη με ευνοϊκά φορολογικά καθεστώτα. Καίριας σημασίας χαρακτηριστικό των εν λόγω πρακτικών είναι ότι μειώνουν τη φορολογική υποχρέωση μέσω αυστηρά νομικών ρυθμίσεων οι οποίες όμως αντιβαίνουν στο πνεύμα του νόμου.

               (2)

               Ο επιθετικός φορολογικός σχεδιασμός συνίσταται στην εκμετάλλευση των τεχνικών πτυχών του φορολογικού συστήματος ή των αναντιστοιχιών μεταξύ δύο ή περισσότερων φορολογικών συστημάτων με σκοπό τη μείωση της φορολογικής υποχρέωσης. Ο επιθετικός φορολογικός σχεδιασμός μπορεί να λάβει πολλές μορφές. Στις συνέπειές του συγκαταλέγονται οι διπλές εκπτώσεις (π.χ. η ίδια ζημία αφαιρείται τόσο στο κράτος προέλευσης του εισοδήματος όσο και στο κράτος διαμονής) και η διπλή μη φορολόγηση (π.χ. εισόδημα το οποίο δεν φορολογείται στο κράτος προέλευσης του εισοδήματος, απαλλάσσεται από φορολογία στο κράτος διαμονής).

               (3)

               Τα κράτη μέλη, παρά τις σημαντικές προσπάθειες που καταβάλλουν, συναντούν δυσκολίες ως προς την προστασία των εθνικών τους φορολογικών βάσεων από τον κίνδυνο διάβρωσης που διατρέχουν λόγω του επιθετικού φορολογικού σχεδιασμού. Οι εθνικές διατάξεις στον εν λόγω τομέα συχνά δεν είναι πλήρως αποτελεσματικές, ιδίως λόγω του διασυνοριακού χαρακτήρα πολλών δομών φορολογικού σχεδιασμού και της αυξημένης κινητικότητας κεφαλαίων και προσώπων.

               (4)

               Με στόχο τη μετάβαση στην καλύτερη λειτουργία της εσωτερικής αγοράς, είναι απαραίτητο να ενθαρρυνθούν όλα τα κράτη μέλη να υιοθετήσουν την ίδια γενική προσέγγιση ως προς τον επιθετικό φορολογικό σχεδιασμό, ώστε να συμβάλουν στη μείωση των υφιστάμενων στρεβλώσεων.

               (5)

               Για τον σκοπό αυτό, είναι απαραίτητο να αντιμετωπιστούν οι περιπτώσεις εκείνες κατά τις οποίες ένας φορολογούμενος αποκομίζει φορολογικά οφέλη μέσω της διαχείρισης των φορολογικών του υποθέσεων κατά τρόπον ώστε το εισόδημά του να μην φορολογείται από καμιά από τις οικείες φορολογικές δικαιοδοσίες (διπλή μη φορολόγηση). Ο συνεχιζόμενος χαρακτήρας αυτής της κατάστασης μπορεί να οδηγήσει σε τεχνητές ροές κεφαλαίων και κινήσεις των φορολογουμένων εντός της εσωτερικής αγοράς, βλάπτοντας έτσι την εύρυθμη λειτουργία της και διαβρώνοντας τις φορολογικές βάσεις των κρατών μελών.

               (6)

               Το 2012 η Επιτροπή διεξήγαγε δημόσια διαβούλευση σχετικά με τη διπλή μη φορολόγηση στην εσωτερική αγορά. Δεδομένου ότι δεν είναι δυνατόν να αντιμετωπιστούν με μια ενιαία λύση όλα τα θέματα που συζητήθηκαν στο πλαίσιο της εν λόγω διαβούλευσης, ενδείκνυται να αντιμετωπιστεί σε πρώτη φάση το θέμα που συνδέεται με ορισμένες δομές φορολογικού σχεδιασμού που χρησιμοποιούνται συχνά, οι οποίες εκμεταλλεύονται τις αναντιστοιχίες μεταξύ δύο ή περισσότερων φορολογικών συστημάτων και συχνά οδηγούν σε διπλή μη φορολόγηση.

               (7)

               Στις συμβάσεις για την αποφυγή της διπλής φορολογίας, τα κράτη συχνά αποφασίζουν να μη φορολογήσουν ορισμένα στοιχεία εισοδήματος. Κατά τη λήψη μιας τέτοιας απόφασης, δεν λαμβάνουν απαραιτήτως υπόψη εάν τα συγκεκριμένα εισοδήματα υπόκεινται στον φόρο βάσει του φορολογικού συστήματος του άλλου συμβαλλόμενου μέρους, και συνεπώς εάν υπάρχει κίνδυνος διπλής μη φορολόγησης. Τέτοιος κίνδυνος μπορεί να προκύψει επίσης σε περίπτωση που κράτη μέλη απαλλάσσουν μονομερώς στοιχεία εισοδήματος αλλοδαπής, ανεξαρτήτως εάν υπόκεινται στον φόρο στο κράτος προέλευσης του εισοδήματος. Είναι σημαντικό η παρούσα σύσταση να αντιμετωπίσει και τις δύο προαναφερόμενες περιπτώσεις.

               (8)

               Καθώς οι δομές φορολογικού σχεδιασμού γίνονται ολοένα και πιο πολύπλοκες και οι εθνικοί νομοθέτες συχνά δεν διαθέτουν επαρκή χρόνο για να αντιδράσουν, τα ειδικά μέτρα αντιμετώπισης των καταχρήσεων συχνά αποδεικνύονται ακατάλληλα για την επιτυχή αντιμετώπιση νέων δομών επιθετικού φορολογικού σχεδιασμού. Οι δομές αυτές μπορεί να αποβούν επιζήμιες για τα εθνικά φορολογικά έσοδα και για τη λειτουργία της εσωτερικής αγοράς. Συνεπώς, συνιστάται στα κράτη μέλη να εγκρίνουν έναν κοινό γενικό κανόνα απαγόρευσης των καταχρήσεων, ώστε να αποφευχθεί η πολυπλοκότητα συνύπαρξης πολλών διαφορετικών κανόνων. Στο πλαίσιο αυτό, είναι απαραίτητο να ληφθούν υπόψη οι περιορισμοί που επιβάλλει η ενωσιακή νομοθεσία όσον αφορά τους κανόνες απαγόρευσης καταχρήσεων.

               (9)

               Για τη διατήρηση της αυτόνομης εφαρμογής των υφιστάμενων πράξεων της Ένωσης στον εν λόγω τομέα, η παρούσα σύσταση δεν ισχύει εντός του πεδίου εφαρμογής της οδηγίας 2009/133/ΕΚ του Συμβουλίου (1), της οδηγίας 2011/96/ΕΕ του Συμβουλίου (2) και της οδηγίας 2003/49/ΕΚ του Συμβουλίου (3). Η Επιτροπή εξετάζει επί του παρόντος το ενδεχόμενο αναθεώρησης των εν λόγω οδηγιών με στόχο την εφαρμογή των αρχών στις οποίες βασίζεται η παρούσα σύσταση,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   1.   Αντικείμενο και πεδίο εφαρμογής
   Η παρούσα σύσταση αφορά τον επιθετικό φορολογικό σχεδιασμό στον τομέα της άμεσης φορολογίας.
   Δεν εμπίπτει στο πεδίο εφαρμογής πράξεων της Ένωσης, η εφαρμογή των οποίων μπορεί να επηρεαστεί από τις διατάξεις της.
   2.   Ορισμοί
   Για τους σκοπούς της παρούσας σύστασης εφαρμόζονται οι ακόλουθοι ορισμοί:

               α)

               ως «φόρος» νοείται ο φόρος εισοδήματος, ο φόρος εταιρειών και κατά περίπτωση, η φορολογία κερδών κεφαλαίου καθώς και η παρακράτηση του φόρου που λαμβάνει χαρακτήρα ισοδύναμο με οιονδήποτε από τους εν λόγω φόρους·

               β)

               ως «εισόδημα» νοούνται όλα τα στοιχεία που ορίζονται ως τέτοια στο πλαίσιο της εθνικής νομοθεσίας του κράτους μέλους που εφαρμόζει τον εν λόγω όρο και κατά περίπτωση, τα στοιχεία που ορίζονται ως κέρδη κεφαλαίου.

         3.   Περιορισμός της εφαρμογής κανόνων με σκοπό την αποφυγή της διπλής φορολόγησης

               3.1.

               Στις περιπτώσεις στις οποίες κράτη μέλη, στο πλαίσιο συμβάσεων για την αποφυγή της διπλής φορολογίας τις οποίες έχουν συνάψει μεταξύ τους ή με τρίτες χώρες, έχουν δεσμευτεί να μη φορολογούν δεδομένο στοιχείο εισοδήματος, πρέπει να εξασφαλίζουν ότι η εν λόγω δέσμευση ισχύει μόνον εφόσον το συγκεκριμένο στοιχείο υπόκειται στον φόρο βάσει του φορολογικού συστήματος του άλλου συμβαλλόμενου μέρους της σύμβασης.

               3.2.

               Για να εφαρμοστεί το σημείο 3.1, τα κράτη μέλη ενθαρρύνονται να συμπεριλάβουν ανάλογη ρήτρα στις συμβάσεις τους για την αποφυγή της διπλής φορολογίας. Η εν λόγω ρήτρα μπορεί να διατυπωθεί ως εξής:
               «Εφόσον η παρούσα σύμβαση προβλέπει ότι στοιχείο εισοδήματος φορολογείται μόνον σε ένα από τα συμβαλλόμενα κράτη ή ότι μπορεί να φορολογείται σε ένα από τα συμβαλλόμενα κράτη, θα αποκλείεται η φορολόγηση του εν λόγω στοιχείου από το άλλο συμβαλλόμενο κράτος μόνον εφόσον το στοιχείο αυτό υπόκειται στον φόρο στο πρώτο συμβαλλόμενο κράτος.».
               Σε περίπτωση πολυμερών συμβάσεων, η αναφορά στο «άλλο συμβαλλόμενο κράτος» αντικαθίσταται από αναφορά στα «λοιπά συμβαλλόμενα κράτη».

               3.3.

               Σε περίπτωση που τα κράτη μέλη, με στόχο την αποφυγή της διπλής φορολόγησης μέσω μονομερών εθνικών κανόνων, προβλέπουν φοροαπαλλαγή όσον αφορά δεδομένο στοιχείο εισοδήματος η προέλευση του οποίου ανάγεται σε άλλη δικαιοδοσία, βάσει της οποίας το εν λόγω στοιχείο δεν υπόκειται στον φόρο, τα κράτη μέλη μεριμνούν ώστε να φορολογείται το εν λόγω στοιχείο.

               3.4.

               Για τους σκοπούς των σημείων 3.1, 3.2 και 3.3 ένα στοιχείο εισοδήματος πρέπει να θεωρείται ότι υπόκειται στον φόρο όταν αντιμετωπίζεται ως φορολογητέο από την οικεία δικαιοδοσία και δεν απαλλάσσεται από τον φόρο, ούτε τυγχάνει πλήρους πίστωσης φόρου ή φορολόγησης με μηδενικό συντελεστή.

         4.   Γενικός κανόνας απαγόρευσης καταχρήσεων

               4.1.

               Για την αντιμετώπιση των πρακτικών επιθετικού φορολογικού σχεδιασμού οι οποίες δεν εμπίπτουν εντός του πεδίου εφαρμογής των ειδικών κανόνων κατά της φοροαποφυγής, τα κράτη μέλη οφείλουν να εγκρίνουν έναν γενικό κανόνα απαγόρευσης των καταχρήσεων, προσαρμοσμένο σε εθνικές και διασυνοριακές περιπτώσεις εντός της Ένωσης και σε περιπτώσεις που θα αφορούν τρίτες χώρες.

               4.2.

               Για να εφαρμοστεί το σημείο 4.1, τα κράτη μέλη ενθαρρύνονται να συμπεριλάβουν την ακόλουθη ρήτρα στην εθνική τους νομοθεσία:
               «Η τεχνητή ρύθμιση ή η τεχνητή σειρά ρυθμίσεων που έχει δρομολογηθεί με βασικό σκοπό την αποφυγή της φορολόγησης και οδηγεί σε φορολογικό πλεονέκτημα αγνοείται. Οι εθνικές αρχές αντιμετωπίζουν τις εν λόγω ρυθμίσεις, για φορολογικούς σκοπούς, βάσει των χαρακτηριστικών της οικονομικής τους υπόστασης.».

               4.3.

               Για τους σκοπούς του σημείου 4.2 ως ρύθμιση νοείται κάθε συναλλαγή, καθεστώς, δράση, πράξη, συμφωνία, επιχορήγηση, συνεννόηση, υπόσχεση, δέσμευση ή εκδήλωση. Μια ρύθμιση μπορεί να περιλαμβάνει περισσότερα από ένα στάδια ή μέρη.

               4.4.

               Για τους σκοπούς του σημείου 4.2 η ρύθμιση ή η σειρά ρυθμίσεων είναι τεχνητή εφόσον στερείται εμπορικής ουσίας. Για τον καθορισμό του τεχνητού ή μη χαρακτήρα μιας ρύθμισης ή σειράς ρυθμίσεων, οι εθνικές αρχές καλούνται να εξετάζουν εάν αυτές αφορούν μια ή περισσότερες από τις ακόλουθες καταστάσεις:

                           α)

                           ο νομικός χαρακτηρισμός των μεμονωμένων σταδίων από τα οποία αποτελείται μια ρύθμιση είναι ασυμβίβαστος με τη νομική υπόσταση της ρύθμισης στο σύνολό της·

                           β)

                           η ρύθμιση ή η σειρά ρυθμίσεων εφαρμόζεται κατά τρόπο που δεν συνάδει με μια φυσιολογική επιχειρηματική συμπεριφορά·

                           γ)

                           η ρύθμιση ή η σειρά ρυθμίσεων περιλαμβάνει στοιχεία που έχουν ως αποτέλεσμα την αλληλο-αντιστάθμιση ή την αλληλο-ακύρωσή τους·

                           δ)

                           η σύναψη συναλλαγών είναι κυκλικού χαρακτήρα·

                           ε)

                           η ρύθμιση ή η σειρά ρυθμίσεων οδηγεί σε σημαντικό φορολογικό πλεονέκτημα αλλά αυτό δεν αντανακλάται στους επιχειρηματικούς κινδύνους τους οποίους αναλαμβάνει ο υποκείμενος στον φόρο ή στις ταμειακές ροές του·

                           στ)

                           το αναμενόμενο περιθώριο κέρδους πριν από τον φόρο είναι σημαντικό σε σύγκριση με το ύψος του αναμενόμενου φορολογικού πλεονεκτήματος.

               4.5.

               Για τους σκοπούς του σημείου 4.2, ο στόχος μιας ρύθμισης ή σειράς ρυθμίσεων συνίσταται στην αποφυγή της φορολόγησης, εφόσον, ανεξαρτήτως από τυχόν υποκειμενικές προθέσεις του υποκείμενου στον φόρο, αντίκειται στο αντικείμενο, στο πνεύμα και στον σκοπό των φορολογικών διατάξεων που θα ίσχυαν σε άλλη περίπτωση.

               4.6.

               Για τους σκοπούς του σημείου 4.2, ένας δεδομένος στόχος πρέπει να θεωρείται ουσιαστικός εφόσον οιοσδήποτε άλλος στόχος που αποδίδεται ή θα μπορούσε να αποδοθεί στη ρύθμιση ή στη σειρά ρυθμίσεων φαίνεται, το πολύ, αμελητέος, λαμβανομένων υπόψη όλων των περιστάσεων της υπόθεσης.

               4.7.

               Για να καθοριστεί εάν η ρύθμιση ή η σειρά ρυθμίσεων έχει οδηγήσει σε φορολογικό πλεονέκτημα όπως αναφέρεται στο σημείο 4.2, οι εθνικές αρχές καλούνται να συγκρίνουν το ύψος του οφειλόμενου φόρου από έναν υποκείμενο στον φόρο, λαμβάνοντας υπόψη την/τις εν λόγω ρύθμιση/ρυθμίσεις, με το ποσό που θα όφειλε ο ίδιος υποκείμενος στον φόρο υπό τις ίδιες συνθήκες, εν απουσία της/ων εν λόγω ρύθμισης/ρυθμίσεων. Στο πλαίσιο αυτό, είναι χρήσιμο να εξεταστεί εάν συντρέχουν μία ή περισσότερες από τις ακόλουθες περιπτώσεις:

                           α)

                           δεν περιλαμβάνεται κάποιο ποσό στη φορολογική βάση·

                           β)

                           ο φορολογούμενος δικαιούται έκπτωση από τον φόρο·

                           γ)

                           καταχωρίζεται ζημία για φορολογικούς σκοπούς·

                           δ)

                           δεν οφείλεται παρακράτηση φόρου·

                           ε)

                           αντισταθμίζεται ο φόρος αλλοδαπής.

         5.   Επακόλουθες ενέργειες
   Τα κράτη μέλη θα πρέπει να ενημερώσουν την Επιτροπή σχετικά με τα μέτρα που έλαβαν ώστε να συμμορφωθούν με την παρούσα σύσταση, καθώς και με τυχόν μεταβολές που έχουν επέλθει στα εν λόγω μέτρα.
   Η Επιτροπή θα δημοσιεύσει έκθεση σχετικά με την εφαρμογή της παρούσας σύστασης εντός τριετίας από την έκδοσή της.
   6.   Αποδέκτες
   Η παρούσα σύσταση απευθύνεται στα κράτη μέλη.

      Βρυξέλλες, 6 Δεκεμβρίου 2012.

            Για την Επιτροπή

         Algirdas ŠEMETA

            Μέλος της Επιτροπής

      (1)  ΕΕ L 310 της 25.11.2009, σ. 34.

      (2)  ΕΕ L 345 της 29.12.2011, σ. 8.

      (3)  ΕΕ L 157 της 26.6.2003, σ. 49.


title: Σύσταση του Συμβουλίου, της 14ης Ιουλίου 2015, σχετικά με το εθνικό πρόγραμμα μεταρρυθμίσεων της Αυστρίας για το 2015, στην οποία διατυπώνεται γνώμη του Συμβουλίου σχετικά με το πρόγραμμα σταθερότητας της Αυστρίας για το 2015

text:
               18.8.2015

               EL

               Επίσημη Εφημερίδα της Ευρωπαϊκής Ένωσης

               C 272/87

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 14ης Ιουλίου 2015
   σχετικά με το εθνικό πρόγραμμα μεταρρυθμίσεων της Αυστρίας για το 2015, στην οποία διατυπώνεται γνώμη του Συμβουλίου σχετικά με το πρόγραμμα σταθερότητας της Αυστρίας για το 2015
   (2015/C 272/23)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της Επιτροπής να δρομολογηθεί νέα στρατηγική για την ανάπτυξη και την απασχόληση —με την ονομασία «Ευρώπη 2020»— που να βασίζεται σε ενισχυμένο συντονισμό των οικονομικών πολιτικών. Η στρατηγική επικεντρώνεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό βιώσιμης ανάπτυξης και ανταγωνιστικότητας της Ευρώπης.

               (2)

               Βάσει των προτάσεων της Επιτροπής, το Συμβούλιο εξέδωσε στις 14 Ιουλίου 2015 σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης και στις 21 Οκτωβρίου 2010 απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (2). Οι δυο τους συναποτελούν τις «ολοκληρωμένες κατευθυντήριες γραμμές» τις οποίες τα κράτη μέλη κλήθηκαν να λάβουν υπόψη στις εθνικές οικονομικές πολιτικές και τις πολιτικές απασχόλησης.

               (3)

               Στις 8 Ιουλίου 2014 το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Αυστρίας για το 2014 και διατύπωσε τη γνώμη του σχετικά με το επικαιροποιημένο πρόγραμμα σταθερότητας της Αυστρίας για το 2014. Στις 28 Νοεμβρίου 2014, σύμφωνα με τον κανονισμό (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου (4), η Επιτροπή διατύπωσε τη γνώμη της για το σχέδιο δημοσιονομικού προγράμματος της Αυστρίας για το 2015.

               (4)

               Στις 28 Νοεμβρίου 2014 η Επιτροπή εξέδωσε την ετήσια επισκόπηση της ανάπτυξης, δίνοντας το εναρκτήριο λάκτισμα για το ευρωπαϊκό εξάμηνο του 2015 για τον συντονισμό των οικονομικών πολιτικών. Την ίδια ημέρα, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (5), η Επιτροπή εξέδωσε την έκθεση του μηχανισμού επαγρύπνησης, στην οποία η Αυστρία δεν προσδιορίζεται ως ένα από τα κράτη μέλη για τα οποία θα διενεργηθεί εμπεριστατωμένη επισκόπηση.

               (5)

               Στις 18 Δεκεμβρίου 2014 το Ευρωπαϊκό Συμβούλιο ενέκρινε τις προτεραιότητες για την τόνωση των επενδύσεων, την εντατικοποίηση των διαρθρωτικών μεταρρυθμίσεων και την υλοποίηση υπεύθυνης και ευνοϊκής για την ανάπτυξη δημοσιονομικής εξυγίανσης.

               (6)

               Στις 26 Φεβρουαρίου 2015 η Επιτροπή δημοσίευσε την έκθεσή της για την Αυστρία για το 2015. Στην έκθεση αυτή αξιολογήθηκε η πρόοδος της Αυστρίας όσον αφορά την αντιμετώπιση των ειδικών ανά χώρα συστάσεων που είχαν εγκριθεί στις 8 Ιουλίου 2014.

               (7)

               Στις 21 Απριλίου 2015 η Αυστρία υπέβαλε το εθνικό πρόγραμμα μεταρρυθμίσεων για το 2015 και το πρόγραμμα σταθερότητας για το 2015. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (8)

               Η Αυστρία υπάγεται επί του παρόντος στο προληπτικό σκέλος του συμφώνου σταθερότητας και ανάπτυξης και υπόκειται στον μεταβατικό κανόνα για το χρέος κατά την περίοδο 2014-2016. Με το πρόγραμμα σταθερότητας του 2015 η κυβέρνηση σχεδιάζει να βελτιώσει σταδιακά το ονομαστικό έλλειμμα στο 2,2 % του ΑΕΠ το 2015 και περαιτέρω στο 0,5 % του ΑΕΠ το 2019. Σύμφωνα με το πρόγραμμα σταθερότητας, ο μεσοπρόθεσμος στόχος —διαρθρωτικό έλλειμμα που να μην υπερβαίνει το 0,45 % του ΑΕΠ— επετεύχθη το 2014, και η κυβέρνηση σχεδιάζει να τηρήσει τον μεσοπρόθεσμο στόχο καθ' όλη τη διάρκεια του προγράμματος. Ωστόσο, το εκ νέου υπολογισθέν διαρθρωτικό ισοζύγιο δείχνει απόκλιση από τον μεσοπρόθεσμο στόχο για το 2015. Ο δείκτης δημόσιου χρέους προς το ΑΕΠ αναμένεται να κορυφωθεί στο 86,8 % το 2015 και να μειωθεί σταδιακά στο 79,7 % το 2019. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σταθερότητας είναι ρεαλιστικό. Ωστόσο, τα μέτρα για τη στήριξη των σχεδιαζόμενων στόχων για το έλλειμμα από το 2016 και μετά δεν έχουν διευκρινιστεί επαρκώς. Με βάση τις εαρινές προβλέψεις της Επιτροπής του 2015, το διαρθρωτικό ισοζύγιο προβλέπεται να αποκλίνει κατά 0,4 % του ΑΕΠ από τον μεσοπρόθεσμο στόχο το 2015. Η απόκλιση πρόκειται να καταστεί σημαντική το 2016 ενόψει της προβλεπόμενης επιδείνωσης του διαρθρωτικού ισοζυγίου κατά 0,6 % του ΑΕΠ σε σύγκριση με τη διαρθρωτική προσαρμογή ύψους 0,3 % του ΑΕΠ που απαιτείται για την επίτευξη του μεσοπρόθεσμου στόχου. Αυτό συνεπάγεται απόκλιση της τάξης του 0,9 % του ΑΕΠ από την απαίτηση του συμφώνου σταθερότητας και ανάπτυξης. Ως εκ τούτου, θα χρειασθούν περαιτέρω μέτρα. Ταυτόχρονα, σύμφωνα με το πρόγραμμα σταθερότητας και τις εαρινές προβλέψεις της Επιτροπής του 2015, το ακαθάριστο χρέος θα παραμείνει σε πτωτική τροχιά, σύμφωνη με τον μεταβατικό κανόνα για το χρέος, το 2015 και το 2016. Με βάση την αξιολόγηση του προγράμματος σταθερότητας και λαμβάνοντας υπόψη τις εαρινές προβλέψεις της Επιτροπής του 2015, το Συμβούλιο είναι της γνώμης ότι υπάρχει κίνδυνος ότι η Αυστρία δεν θα συμμορφωθεί με τις διατάξεις του συμφώνου σταθερότητας και ανάπτυξης.

               (9)

               Οι σχέσεις μεταξύ των διαφόρων επιπέδων διακυβέρνησης παραμένουν πολύπλοκες και προκαλούν απώλειες αποτελεσματικότητας σε κρίσιμους τομείς της δημόσιας διοίκησης. Η Αυστρία εξακολουθεί να είναι μια από τις χώρες με το χαμηλότερο επίπεδο υποεθνικών ιδίων φόρων ως ποσοστό του ΑΕΠ. Παρά αυτό το χαμηλό επίπεδο φορολογικής αυτονομίας, οι υποεθνικές κυβερνήσεις διαθέτουν διάφορες αρμοδιότητες δαπανών και διοικητικές αρμοδιότητες. Το υψηλό επίπεδο πολυπλοκότητας και έλλειψης ευθυγράμμισης μεταξύ των εισπρακτικών αρμοδιοτήτων και των αρμοδιοτήτων δαπανών δεν ευνοεί την εφαρμογή των γενικών πολιτικών μεταρρυθμίσεων.

               (10)

               Η μακροπρόθεσμη δημοσιονομική βιωσιμότητα του αυστριακού συνταξιοδοτικού συστήματος εξακολουθεί να πλήττεται από διαρθρωτικές αδυναμίες. Οι μεταρρυθμίσεις της Αυστρίας μέχρι σήμερα δεν φαίνονται επαρκείς για την εξασφάλιση της μακροπρόθεσμης δημοσιονομικής βιωσιμότητας του συστήματος. Πρώτον, η πραγματική ηλικία συνταξιοδότησης παραμένει σημαντικά κατώτερη από τη νόμιμη ηλικία συνταξιοδότησης. Δεύτερον, η νόμιμη ηλικία συνταξιοδότησης των γυναικών είναι πολύ χαμηλότερη από αυτήν των ανδρών και δεν πρόκειται να αυξηθεί έως το 2024. Τρίτον, η νόμιμη ηλικία συνταξιοδότησης εξακολουθεί να μην είναι συνδεδεμένη με το συνεχώς αυξανόμενο προσδόκιμο ζωής. Η Αυστρία έχει λάβει ορισμένα μέτρα για να αυξηθεί η πραγματική ηλικία συνταξιοδότησης, που είναι σήμερα τα 59,7 έτη (2014), αλλά παραμένει κάτω από το μέσο όρο της ΕΕ, που είναι τα 63,1 έτη (2013). Έχουν τεθεί σε εφαρμογή μέτρα για τον περιορισμό της πρόσβασης στα συστήματα πρόωρης συνταξιοδότησης και αναπηρίας και, ως εκ τούτου, για την παράταση του επαγγελματικού βίου. Επίσης, η ποινή ανά έτος πρόωρης συνταξιοδότησης και ο χρόνος συντάξιμης υπηρεσίας που απαιτείται για τα συστήματα αυτά έχουν αυξηθεί. Εξακολουθεί να μην είναι σαφές κατά πόσον θα υλοποιηθούν οι αναμενόμενες θετικές δημοσιονομικές επιπτώσεις των μέτρων αυτών.

               (11)

               Οι αυστριακές δαπάνες για ιατροφαρμακευτική περίθαλψη συγκαταλέγονται μεταξύ των υψηλότερων στην Ένωση. Η υπό εξέλιξη μεταρρύθμιση του συστήματος ιατροφαρμακευτικής περίθαλψης (2013-2016) στοχεύει στη σταθεροποίησή τους ως ποσοστό του ΑΕΠ από το 2016. Ωστόσο, ακόμη και αν οι μεταρρυθμίσεις αποδειχθούν επιτυχείς, η δημοσιονομική βιωσιμότητα και η αποτελεσματικότητα του συστήματος υγείας εξακολουθούν να αντιμετωπίζουν διαρθρωτικές προκλήσεις. Πρέπει να ληφθούν μέτρα τώρα για την περίοδο μετά το 2016. Για παράδειγμα, περισσότεροι ασθενείς πρέπει να νοσηλεύονται σε πολυτομεακές υποδομές πρωτογενούς εξωνοσοκομειακής περίθαλψης και η μέση διάρκεια παραμονής για ενδονοσοκομειακή νοσηλεία πρέπει να μειωθεί περαιτέρω.

               (12)

               Η εξασφάλιση της μακροπρόθεσμης διαθεσιμότητας επαρκώς ειδικευμένου εργατικού δυναμικού εξακολουθεί να αποτελεί πρόκληση για την Αυστρία. Το ποσοστό ανεργίας, ύψους περίπου 5,6 %, είναι από τα χαμηλότερα στην Ένωση, αλλά το δυναμικό για την αγορά εργασίας ορισμένων τμημάτων του εργατικού δυναμικού δεν αξιοποιείται πλήρως. Η Αυστρία έχει λάβει ορισμένα μέτρα για την παράταση του ενεργού εργασιακού βίου, τη διευκόλυνση της συμμετοχής των γυναικών στην αγορά εργασίας και την πληρέστερη αξιοποίηση του δυναμικού των συμμετεχόντων στην αγορά εργασίας που προέρχονται από οικογένειες μεταναστών, μεταξύ άλλων μέσω βελτιωμένης αναγνώρισης των επαγγελματικών τους προσόντων. Ωστόσο, οι πρόσφατες μεταρρυθμίσεις πρέπει να παρακολουθούνται εκ του σύνεγγυς και είναι αναγκαία περισσότερα μέτρα για την πλήρη αξιοποίηση του δυναμικού για την αγορά εργασίας των ομάδων αυτών.

               (13)

               Στις 13 Μαρτίου 2015 η Αυστρία παρουσίασε μια συνολική φορολογική μεταρρύθμιση με στόχο την αναδιαμόρφωση των φορολογικών κλιμακίων και των φορολογικών συντελεστών του φόρου εισοδήματος φυσικών προσώπων, ιδίως μέσω της μείωσης του συντελεστή εισόδου για τον φόρο εισοδήματος φυσικών προσώπων από 36,5 % σε 25 %. Η φορολογική απαλλαγή εκτιμάται ότι θα ανέλθει σε 4,9 δισεκατ. ευρώ, ενώ προβλέπονται συμπληρωματικές δαπάνες ύψους 300 εκατ. ευρώ για τη στήριξη δραστηριοτήτων οικογενειακής πολιτικής και έρευνας. Σύμφωνα με την πρόταση, η μεταστροφή των φόρων θα χρηματοδοτηθεί εν μέρει με την καταπολέμηση της φοροδιαφυγής, τη μείωση των δημόσιων δαπανών, την αύξηση των μειωμένων συντελεστών ΦΠΑ σε 13 % σε ορισμένες περιοχές και την αύξηση του φόρου απόδοσης κεφαλαίου από 25 % σε 27,5 %. Αυτά τα σχέδια μεταρρυθμίσεων είναι σε γενικές γραμμές σύμφωνα με τις συστάσεις του Συμβουλίου του 2014. Είναι πιθανόν να αυξήσουν τα κίνητρα προς εργασία για τα άτομα με προοπτικές χαμηλών εισοδημάτων και για τα δεύτερα εργαζόμενα μέλη της οικογένειας, και να στηρίξουν το διαθέσιμο εισόδημα. Ωστόσο, η μεταρρύθμιση θα πρέπει να υλοποιηθεί με δημοσιονομικά ουδέτερο τρόπο.

               (14)

               Το αυστριακό σχολικό σύστημα χαρακτηρίζεται από χαμηλό αριθμό ατόμων που εγκαταλείπουν πρόωρα το σχολείο, πολύ κάτω από τον μέσο όρο της ΕΕ. Ένα ισχυρό και λειτουργικό σύστημα επαγγελματικής εκπαίδευσης και κατάρτισης παρέχει ένα μεγάλο απόθεμα εργαζομένων υψηλών προσόντων. Ωστόσο, η βελτίωση των αποτελεσμάτων της εκπαίδευσης και, κατά συνέπεια, της απασχολησιμότητας των νέων ανθρώπων με χαμηλό κοινωνικοοικονομικό επίπεδο, ιδίως δε εκείνων που προέρχονται από οικογένειες μεταναστών, εξακολουθεί να αποτελεί πρόκληση. Η αξιολόγηση της εφαρμογής του νέου συστήματος δευτεροβάθμιας εκπαίδευσης (Neue Mittelschule) αποκάλυψε αδυναμίες που πρέπει να αντιμετωπιστούν.

               (15)

               Στο πλαίσιο του ευρωπαϊκού εξαμήνου το Συμβούλιο έχει επανειλημμένως συστήσει στην Αυστρία να βελτιώσει και να προωθήσει τον ανταγωνισμό στον τομέα των υπηρεσιών, αλλά η πολιτική ανταπόκριση υπήρξε μέχρι τώρα περιορισμένη. Εξακολουθούν να υφίστανται απαιτήσεις σχετικά με τη νομική μορφή, τη συμμετοχή στο εταιρικό κεφάλαιο και την τιμολόγηση για διάφορα επαγγέλματα, πράγμα που δημιουργεί ρυθμιστικά εμπόδια για την πρόσβαση στην αγορά και αποτρέπει επαγγελματίες ή επαγγελματικές εταιρείες από άλλα κράτη μέλη να ιδρύουν επιχείρηση στην Αυστρία. Στο πλαίσιο της αμοιβαίας αξιολόγησης, η Αυστρία επανεξετάζει τις ρυθμίσεις σχετικά με την πρόσβαση στα επαγγέλματα και την άσκηση επαγγελματικών δραστηριοτήτων προκειμένου να εκτιμηθεί κατά πόσον είναι αναλογικές και σύμφωνες με το γενικό συμφέρον. Σε σύγκριση με τις αρχές ανταγωνισμού σε άλλα κράτη μέλη, η ομοσπονδιακή αρχή ανταγωνισμού διαθέτει ανεπαρκείς πόρους και αυτό παρεμποδίζει την πιο αποτελεσματική δράση.

               (16)

               Ο αυστριακός τραπεζικός τομέας παρέμεινε ανθεκτικός, αλλά εξακολουθεί να αντιμετωπίζει μια σειρά από προκλήσεις τόσο σε εγχώριο επίπεδο όσο και σε ό, τι αφορά τα ευάλωτα εξωτερικά ανοίγματα. Η κεφαλαιοποίηση του τραπεζικού τομέα εξακολούθησε να βελτιώνεται το 2014, αλλά η κερδοφορία των αυστριακών τραπεζών συνέχισε να είναι υπό πίεση. Πέντε από τα έξι μεγαλύτερα αυστριακά πιστωτικά ιδρύματα πέρασαν με επιτυχία την ολοκληρωμένη αξιολόγηση της ΕΚΤ το 2014, με εξαίρεση την Österreichische Volksbanken (ÖVAG). Η Αυστρία σημείωσε σημαντική πρόοδο στην αναδιάρθρωση της ÖVAG και της Hypo Group Alpe Adria (HGAA).

               (17)

               Στο πλαίσιο του ευρωπαϊκού εξαμήνου η Επιτροπή προέβη σε συνολική ανάλυση της οικονομικής πολιτικής της Αυστρίας και τη δημοσίευσε στην έκθεση του 2015 για τη χώρα. Αξιολόγησε επίσης το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί στην Αυστρία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στη Αυστρία αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις στο πλαίσιο του ευρωπαϊκού εξαμήνου αποτυπώνονται στις συστάσεις 1 έως 4 κατωτέρω.

               (18)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του (6) αποτυπώνεται ιδίως στη σύσταση 1 κατωτέρω.

               (19)

               Στο πλαίσιο του ευρωπαϊκού εξαμήνου η Επιτροπή διενήργησε επίσης ανάλυση της οικονομικής πολιτικής της ευρωζώνης στο σύνολό της. Βάσει της ανάλυσης αυτής, το Συμβούλιο εξέδωσε ειδικές συστάσεις προς τα κράτη μέλη που έχουν νόμισμα το ευρώ (7). Ως χώρα με νόμισμα το ευρώ, η Αυστρία θα πρέπει επίσης να εξασφαλίσει την πλήρη και έγκαιρη εφαρμογή των συστάσεων αυτών,

         ΣΥΝΙΣΤΑ στην Αυστρία να αναλάβει δράση το 2015 και το 2016 με σκοπό τα εξής:

               1.

               Αποφυγή της απόκλισης από τον μεσοπρόθεσμο δημοσιονομικό στόχο το 2015 και το 2016. Εξασφάλιση της δημοσιονομικής ουδετερότητας της φορολογικής μεταρρύθμισης με στόχο τη μείωση της φορολογικής επιβάρυνσης της εργασίας. Διόρθωση της έλλειψης ευθυγράμμισης μεταξύ των αρμοδιοτήτων χρηματοδότησης και δαπανών των διαφόρων επιπέδων διακυβέρνησης. Λήψη μέτρων για να εξασφαλίσει τη μακροπρόθεσμη βιωσιμότητα του συνταξιοδοτικού συστήματος, μεταξύ άλλων με την πιο έγκαιρη εναρμόνιση της νόμιμης ηλικίας συνταξιοδότησης για άνδρες και γυναίκες και τη σύνδεση της νόμιμης ηλικίας συνταξιοδότησης με το προσδόκιμο ζωής.

               2.

               Ενίσχυση των μέτρων για την αύξηση της συμμετοχής στην αγορά εργασίας των εργαζομένων μεγαλύτερης ηλικίας και των γυναικών, μεταξύ άλλων και με τη βελτίωση της παροχής υπηρεσιών φροντίδας παιδιών και υπηρεσιών μακροχρόνιας περίθαλψης. Λήψη μέτρων για τη βελτίωση των εκπαιδευτικών επιδόσεων των μειονεκτούντων νέων.

               3.

               Εξάλειψη δυσανάλογων φραγμών για τους παρόχους υπηρεσιών και εμποδίων για τη σύσταση διακλαδικών εταιρειών.

               4.

               Αντιμετώπιση των δυνητικών ευπαθειών του χρηματοπιστωτικού τομέα σε ό, τι αφορά την εξωτερική έκθεση και την ανεπαρκή ποιότητα των στοιχείων του ενεργητικού.

      Βρυξέλλες, 14 Ιουλίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  ΕΕ L 209 της 2.8.1997, σ. 1.

      (2)  Διατηρούνται με την απόφαση 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (3)  Σύσταση του Συμβουλίου της 8ης Ιουλίου 2014 σχετικά με το εθνικό πρόγραμμα μεταρρυθμίσεων της Αυστρίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Αυστρίας για το 2014 (ΕΕ C 247 της 29.7.2014, σ. 92).

      (4)  Κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (5)  Κανονισμός (EE) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (6)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97.

      (7)  ΕΕ C 272 της 18.8.2015, σ. 98.


Σημαντική ανακοίνωση νομικού περιεχομένου

|

52005SC0147

Σύσταση για γνωμη του Συμβουλιου κατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Πολωνίας, 2004-2007  /* SEC/2005/0147 τελικό */

	Βρυξέλλες, 2.2.2005SEC(2005) 147 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Πολωνίας, 2004-2007(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών[1], ορίζει ότι τα μη μετέχοντα κράτη μέλη, δηλαδή εκείνα τα οποία δεν έχουν υιοθετήσει το ενιαίο νόμισμα, πρέπει να υποβάλουν προγράμματα σύγκλισης στο Συμβούλιο και την Επιτροπή. Σύμφωνα με το άρθρο 9 του εν λόγω κανονισμού το Συμβούλιο οφείλει να εξετάσει το εκάστοτε πρόγραμμα σύγκλισης με βάση τις εκτιμήσεις της Επιτροπής και της επιτροπής του άρθρου 114 της συνθήκης (Οικονομική και Δημοσιονομική Επιτροπή). Βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή, το Συμβούλιο υποχρεούται, αφού εξετάσει το πρόγραμμα, να εκδώσει γνώμη. Σύμφωνα με τον κανονισμό, τα κράτη μέλη πρέπει να υποβάλλουν ετησίως επικαιροποιημένα προγράμματα σύγκλισης τα οποία μπορούν, επίσης, να εξετάζονται από το Συμβούλιο σύμφωνα με τις ίδιες διαδικασίες.Τα κράτη μέλη που εντάχθηκαν στην ΕΕ την 1η Μαΐου 2004 δεν συμμετέχουν στο ενιαίο νόμισμα αλλά είναι υποχρεωμένα να ανταποκριθούν, εν ευθέτω χρόνω, στα κριτήρια σύγκλισης περιλαμβανομένου και του κριτηρίου που αφορά τη διατηρησιμότητα της κατάστασης των δημόσιων οικονομικών ούτως ώστε να πληρούνται οι προϋποθέσεις υιοθέτησης του ευρώ. Λαμβάνοντας υπόψη το ύψους 3,9% του ΑΕΠ έλλειμμα γενικής κυβέρνησης που καταγράφηκε το 2003, το Συμβούλιο αποφάσισε, στις 5 Ιουλίου 2004, ότι η Πολωνία παρουσίαζε υπερβολικό έλλειμμα και συνέστησε τη διόρθωση της κατάστασης αυτής έως το 2007 το αργότερο, σύμφωνα με το πρόγραμμα σύγκλισης του Μαΐου 2004. Συγκεκριμένα, συστήθηκε στην Πολωνία να εφαρμόσει με αποφασιστικότητα τα μέτρα που περιλαμβάνονται στο πρόγραμμα σύγκλισης του Μαΐου, ιδίως εκείνα που περιλαμβάνονται στο λεγόμενο πρόγραμμα Hausner. Της έγινε, επίσης, η σύσταση να αναλάβει αποτελεσματική δράση ως προς τα μέτρα που προβλέπονται για την επίτευξη του στόχου όσον αφορά το έλλειμμα το 2005, έως τις 5 Νοεμβρίου 2004, σύμφωνα με το Σύμφωνο Σταθερότητας και Ανάπτυξης (ΣΣΑ). Επιπλέον, οι πολωνικές αρχές κλήθηκαν να διαθέσουν, ενδεχομένως, πρόσθετα έσοδα προκειμένου να μειωθεί το έλλειμμα γενικής κυβέρνησης και να εξασφαλιστεί η συγκράτηση της αύξησης του δείκτη χρέους. Στην ανακοίνωση της 22ας Δεκεμβρίου 2004, η Επιτροπή κατέληξε στο συμπέρασμα ότι η πολωνική κυβέρνηση είχε αναλάβει αποτελεσματική δράση όσον αφορά τα προγραμματιζόμενα μέτρα για την επίτευξη του στόχου ως προς το έλλειμμα το 2005[2].Τα κράτη μέλη που εντάχθηκαν στην ΕΕ την 1η Μαΐου 2004 ανέλαβαν τη δέσμευση να υποβάλουν προγράμματα σύγκλισης έως τις 15 Μαΐου 2004 και τις πρώτες επικαιροποιήσεις των προγραμμάτων αυτών στα τέλη του 2004. Το πρώτο πρόγραμμα σύγκλισης της Πολωνίας για την περίοδο 2004-2007 υποβλήθηκε στις 17 Μαΐου 2004 και εξετάσθηκε από το Συμβούλιο στις 5 Ιουλίου 2004. Η Πολωνία υπέβαλε επικαιροποιημένο πρόγραμμα σύγκλισης την 1η Δεκεμβρίου 2004. Οι υπηρεσίες της Επιτροπής προέβησαν σε τεχνική αξιολόγηση του εν λόγω επικαιροποιημένου προγράμματος λαμβάνοντας υπόψη τα πορίσματα των φθινοπωρινών οικονομικών προβλέψεων των υπηρεσιών της Επιτροπής το 2004, καθώς και τον Κώδικα Δεοντολογίας[3] , την κοινή μεθοδολογία υπολογισμού της δυνητικής παραγωγής, τις συστάσεις των Γενικών προσανατολισμών οικονομικής πολιτικής για την περίοδο 2003-2005 και τις αρχές που θεσπίζονται με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002 για την ενίσχυση του συντονισμού των δημοσιονομικών πολιτικών [4] και κατέληξαν στα ακόλουθα συμπεράσματα:-  Η Πολωνία υπέβαλε το δικό της επικαιροποιημένο πρόγραμμα σύγκλισης για την περίοδο 2004-2007 την 1η Δεκεμβρίου 2004 μετά την έγκρισή του από το Συμβούλιο Υπουργών στις 30 Νοεμβρίου 2004. Το έγγραφο ενσωματώνει τα μέτρα που λήφθηκαν στον προϋπολογισμό του 2005 και βασίζεται στο «Πρόγραμμα εξορθολογισμού και περιορισμού των δημοσίων δαπανών" (γνωστό ως πρόγραμμα Ηausner ) της κυβέρνησης, που εγκρίθηκε τον Ιανουάριο του 2004. Το επικαιροποιημένο πρόγραμμα ανταποκρίνεται εν μέρει στις απαιτήσεις περί πληροφοριακών στοιχείων του «Κώδικα Δεοντολογίας όσον αφορά το περιεχόμενο και τη μορφή των προγραμμάτων σταθερότητας και σύγκλισης» και ακολουθεί τα πρότυπα ΕΣΟΛ95. Η ποιότητα των δεδομένων ΕΣΟΛ95 όσον αφορά τη σύνθεση των εσόδων και των δαπανών γενικής κυβέρνησης δεν ανταποκρίνεται πλήρως στα στατιστικά πρότυπα ΕΣΟΛ95. Ως εκ τούτου, η Πολωνία καλείται να συμμορφωθεί στις απαιτήσεις περί πληροφοριακών δεδομένων.-  Το μακροοικονομικό πλαίσιο του προγράμματος προβλέπει επιβράδυνση στην αύξηση του πραγματικού ΑΕΠ από 5,7% το 2004, σε 5,0% και 4,8% το 2005 και το 2006, αντίστοιχα, την οποία θα ακολουθήσει ανάκαμψη σε 5,6% το 2007. Καθ’ όλη την περίοδο που καλύπτουν οι προβλέψεις, βασικό συντελεστή ανάπτυξης θα αποτελέσει η εγχώρια ζήτηση ενώ αναμένεται ότι συμβολή των καθαρών εξαγωγών θα είναι αρνητική από το 2005 και μετά. Το μακροοικονομικό σενάριο έως το 2006 είναι εύλογο και πλησιάζει τις φθινοπωρινές προβλέψεις των υπηρεσιών της Επιτροπής το 2004, μολονότι αυτές προβλέπουν κάπως χαμηλότερη αύξηση του ΑΕΠ το 2006. Σε αντίθεση, η πρόβλεψη όσον αφορά την αύξηση του ΑΕΠ το τελευταίο έτος του προγράμματος θεωρείται υψηλή. Η προβλεπόμενη επιτάχυνση της αύξησης του ΑΕΠ το 2007 αντικατοπτρίζει αισιόδοξες παραδοχές όσον αφορά την αύξηση της δυνητικής παραγωγής και της εγχώριας ζήτησης. Συγκεκριμένα, το πρόγραμμα υποθέτει ότι η δυνητική ανάπτυξη θα ενισχυθεί από 3,6% το 2004 σε 4,7% το 2007 (σύμφωνα με τους υπολογισμούς των υπηρεσιών της Επιτροπής) με αποτέλεσμα την εμφάνιση ενός εκτιμώμενου κενού παραγωγής πάνω από 2% στο τέλος της περιόδου που καλύπτει το πρόγραμμα. Από αυτό συνάγεται, επίσης, ότι οι πιέσεις στις τιμές θα είναι, ενδεχομένως, μεγαλύτερες από ό,τι προβλέπει το πρόγραμμα.-  Το 2004 ο πληθωρισμός στην Πολωνία ακολούθησε ανοδική πορεία σε σχέση με τα πολύ χαμηλά επίπεδα του 2003, αλλά πρόσφατα παρουσίασε κάμψη. Η απότομη αύξηση του πληθωρισμού μεταξύ Απριλίου και Αυγούστου 2004 οφειλόταν κυρίως σε πρόσκαιρους παράγοντες (τιμές τροφίμων και πετρελαίου, αύξηση της φορολογίας εξαιτίας της ένταξης), αλλά η συνεχιζόμενη συγκρατημένη αύξηση των μισθών και το ισχυρότερο ζλότι ενισχύουν τις προοπτικές επιβράδυνσης του πληθωρισμού το 2005. Το ζλότι παρουσίασε έντονη ανατίμηση κατά το μεγαλύτερο μέρος του 2004 και η αξία του αυξήθηκε περίπου κατά 13% έναντι του ευρώ σε σχέση με τον Δεκέμβριο του 2003. Σε σταθμισμένους ονομαστικούς και πραγματικούς όρους, το ζλότι ανατιμήθηκε κατά περισσότερο από 10% κατά τη διάρκεια του 2004 (σε ετήσια βάση-τέλη του έτους). Τα ανοίγματα απόδοσης ομολόγων αναφοράς της Πολωνίας και της ζώνης του ευρώ αυξήθηκαν από τα μέσα του 2003 έως τα μέσα του 2004, εξαιτίας των ανησυχιών των επενδυτών για τη διακυβέρνηση της οικονομικής πολιτικής, αλλά μειώθηκαν και πάλι τους τελευταίους μήνες σε περίπου 200 σημεία βάσης στα τέλη του έτους. Δεν προβλέπεται καμία μεταβολή στους υφιστάμενους νομισματικούς και συναλλαγματικούς διακανονισμούς δηλαδή στο πλαίσιο στόχων για τον άμεσο πληθωρισμό σε συνδυασμό με το καθεστώς κυμαινόμενης ισοτιμίας.-  Η δημοσιονομική στρατηγική στην οποία βασίζεται το επικαιροποιημένο πρόγραμμα αποβλέπει στη μείωση του ελλείμματος γενικής κυβέρνησης κάτω από το 3% του ΑΕΠ έως το 2007 και στη διατήρηση του δείκτη χρέους κάτω από το 60% του ΑΕΠ. Το επικαιροποιημένο πρόγραμμα προβλέπει τη βαθμιαία μείωση του ελλείμματος από 5,4% του ΑΕΠ το 2004, σε 2,2% του ΑΕΠ το 2007. Τα ανοικτά συνταξιοδοτικά ταμεία (με εκτιμώμενο ετήσιο αντίκτυπο 1,5% του ΑΕΠ) κατατάσσονται στον τομέα της γενικής κυβέρνησης σύμφωνα με τα όσα επιτρέπει η μεταβατική περίοδος που χορήγησε η Eurostat. Σε σύγκριση με το προηγούμενο πρόγραμμα, η σημαντικότερη διαφορά είναι η προς τα πάνω αναθεώρηση του στόχου ως προς το έλλειμμα γενικής κυβέρνησης το 2007 κατά 0,7% του ΑΕΠ, παρά την προβλεπόμενη ανάκαμψη της οικονομικής ανάπτυξης. Η δημοσιονομική εξυγίανση θα είναι αποτέλεσμα της εφαρμογής μιας μεγάλης δέσμης μέτρων ως μέρος του προγράμματος Hausner, που εάν εφαρμοσθεί σε όλη της την έκταση εκτιμάται ότι θα έχει συνολικό δημοσιονομικό αντίκτυπο ίσο προς 4,7% του ΑΕΠ την περίοδο 2005-2007 (ποσοστό αναθεωρημένο προς τα κάτω κατά 0,6 εκατοστιαίες μονάδες σε σχέση με το προηγούμενο πρόγραμμα).-  Η μείωση του ονομαστικού ελλείμματος μεταξύ 2004 και 2007 είναι λιγότερο φιλόδοξη από ό,τι στο πρόγραμμα σύγκλισης του Μαΐου και ανέρχεται σε 3,2 εκατοστιαίες μονάδες αντί για 4,2. εκατοστιαίες μονάδες. Η προγραμματιζόμενη στρατηγική εξυγίανσης περιβάλλεται από πολλούς κινδύνους. Ο κίνδυνος της καθυστερημένης ή ελλιπούς εφαρμογής των προγραμματιζόμενων μέτρων του προγράμματος Hausner που προβλεπόταν στην αξιολόγηση του προγράμματος του Μαΐου 2004, έχει ήδη αρχίσει να λαμβάνει υπόσταση. Εξακολουθεί δε να υπάρχει αβεβαιότητα όσον αφορά την εφαρμογή των υπόλοιπων μέτρων που ήδη περιλαμβάνονται στον προϋπολογισμό του 2005 τα οποία, όμως, πρέπει να νομοθετηθούν. Παρά την απόρριψη δύο σημαντικών μέτρων από το Κοινοβούλιο, οι στόχοι ως προς το έλλειμμα παρέμειναν αμετάβλητοι. Σχεδόν τα μισά από τα μέτρα του επικαιροποιημένου προγράμματος που αποβλέπουν σε πρόσθετα έσοδα και μεγαλύτερες οικονομίες στον τομέα των δαπανών μένουν απροσδιόριστα. Οι έκτακτες υποχρεώσεις αποτελούν πρόσθετο κίνδυνο για τη διατηρησιμότητα των δημόσιων οικονομικών. Η επίτευξη των στόχων ως προς το έλλειμμα εξαρτάται, επίσης, από την προβλεπόμενη μεγάλη αύξηση του ΑΕΠ καθ’ όλη την περίοδο που καλύπτει το πρόγραμμα. Επιπλέον, το χρηματοδοτούμενο καθεστώς συντάξεων συνεχίζει να εγγράφεται στον τομέα της γενικής κυβέρνησης. Το 2007 αυτή η κατάταξη θα αλλάξει και τα ποσά του ελλείμματος για κάθε έτος θα αυξηθούν κατά 1,5. εκατοστιαίες μονάδες. Εάν δεν ληφθούν επιπρόσθετα μέτρα εξοικονόμησης, η πραγμάτωση της σύστασης του Συμβουλίου για μείωση του ελλείμματος κάτω από το 3% του ΑΕΠ κατά το τελευταίο έτος του προγράμματος δεν πρόκειται να εξασφαλιστεί με βάση τον νέο στόχο για έλλειμμα ύψους 2,2% του ΑΕΠ το 2007. Με βάση την αξιολόγηση κινδύνου, το δημοσιονομικό αποτέλεσμα μπορεί να είναι χειρότερο από το προβλεπόμενο.-  Ο δείκτης δημοσίου χρέους προβλέπεται ότι θα αυξηθεί σωρευτικά κατά 2,6 εκατοστιαίες μονάδες μεταξύ 2004 και 2006 για να κορυφωθεί στο 48% του ΑΕΠ στα τέλη του 2006, και κατόπιν θα μειωθεί κατά 0,8 εκατοστιαίες μονάδες το 2007. Οι φθινοπωρινές προβλέψεις των υπηρεσιών της Επιτροπής το 2004 δείχνουν μια λιγότερο ευνοϊκή εξέλιξη του χρέους. Η ταξινόμηση των ανοικτών ταμείων συντάξεων εκτός του τομέα της γενικής κυβέρνησης σύμφωνα με την απόφαση της Eurostat, θα οδηγήσει σε αύξηση του χρέους κατά 6% περίπου κατά μέσο όρο ετησίως την περίοδο 2005-2007. Με τον τρόπο αυτόν, ο δείκτης χρέους παραμένει κάτω από την τιμή αναφοράς που ορίστηκε σε 60% του ΑΕΠ ακόμη και μετά την εν λόγω αλλαγή στην ταξινόμηση. Οι προβλέψεις όσον αφορά το χρέος το 2004 αναθεωρήθηκαν προς τα κάτω κατά 3 εκατοστιαίες μονάδες περίπου σε σύγκριση με το πρόγραμμα του Μαΐου κυρίως εξαιτίας της εντονότερης από το αναμενόμενο αύξησης του ονομαστικού ΑΕΠ και των επιπτώσεων που έχει η ανατίμηση του ζλότι στην αποτίμηση των υποχρεώσεων. Για το υπόλοιπο της περιόδου που καλύπτει το πρόγραμμα, η βελτίωση των πρωτογενών αποτελεσμάτων και η μεγάλη ονομαστική ανάπτυξη θα αντισταθμίσουν εν μέρει τον καθαρό αλλά αυξητικό ως προς το χρέος αντίκτυπο της προσαρμογής αποθεμάτων-ροών, που εν μέρει αντικατοπτρίζει την προχρηματοδότηση κεφαλαίων της ΕΕ. Η προγραμματιζόμενη επιβράδυνση και, τελικά, αναστροφή στην αύξηση του δείκτη χρέους εξαρτάται επίσης από το εάν τα έσοδα από ιδιωτικοποιήσεις θα είναι σημαντικά. Οι έκτακτες υποχρεώσεις αντιπροσωπεύουν, επίσης, κίνδυνο για το πρόγραμμα μείωσης του χρέους. Ο συνολικός όγκος εγγυήσεων του δημοσίου ανερχόταν σε 3,9% στα τέλη του 2004 και αναμένεται ότι θα αυξηθεί τα επερχόμενα έτη. Επιπλέον, το χρέος του συστήματος υγείας συνεχίζει να μεγαλώνει και οι προσδοκίες παρέμβασης από μέρους της κυβέρνησης αυξάνουν.-  Το επικαιροποιημένο πρόγραμμα περιγράφει συνοπτικά τα μέτρα που προβλέπει το πρόγραμμα Ηausner για τη συγκράτηση των κοινωνικών δαπανών και τη βελτίωση της διαχείρισης των δημοσίων δαπανών. Αποφασιστικό παράγοντα της διαδικασίας προσαρμογής που περιγράφει το πρόγραμμα αποτελεί η εφαρμογή της προγραμματιζόμενης μεταρρύθμισης του τομέα της κοινωνικής προστασίας. Το επικαιροποιημένο πρόγραμμα συμπληρώνει το πρόγραμμα σύγκλισης του Μαΐου, στο οποίο αναπτύσσονται τα περισσότερα από τα μέτρα, με τις εκτιμήσεις του δημοσιονομικού αντίκτυπου που αυτά θα έχουν. Εκτός από τον αντίκτυπο αυτόν, οι εν λόγω μεταρρυθμίσεις θα προλειάνουν το έδαφος για τον περιορισμό του μεγάλου ανοίγματος στη φορολογία της εργασίας που συνιστά μεγάλο εμπόδιο στη δημιουργία απασχόλησης και αποθαρρύνει τη συμμετοχή στην αγορά εργασίας. Με τις μεταρρυθμίσεις αυτές αντιμετωπίζεται και το θέμα του περιορισμού του σχετικά μεγάλου μεριδίου των εκ του νόμου επιβεβλημένων δαπανών. Χάρη στη μεταρρύθμιση των δημόσιων οικονομικών και τον εξορθολογισμό των δαπανών, το μερίδιο των υποχρεωτικών (εκ του νόμου επιβεβλημένων) δαπανών αναμένεται ότι θα μειωθεί από 42,5% το 2003, σε 39,3% το 2007.-  Η έλλειψη δημοσιονομικών προβλέψεων πέραν του 2020 καθιστά ιδιαιτέρως δυσχερή την αξιολόγηση της μακροπρόθεσμης διατηρησιμότητας των δημόσιων οικονομικών της Πολωνίας καθώς το μεγαλύτερο μέρος του δημοσιονομικού αντίκτυπου της δημογραφικής γήρανσης προβλέπεται ότι θα εκδηλωθεί μετά το 2020. Ωστόσο, σύμφωνα με τις διαθέσιμες πληροφορίες, δεν μπορούν να αποκλειστούν ορισμένοι κίνδυνοι. Εξακολουθούν να υπάρχουν μεγάλες αβεβαιότητες ως προς τον δημοσιονομικό αντίκτυπο των πολιτικών ενίσχυσης των μακροπρόθεσμων δημοσιονομικών τάσεων.-  Ενώ η στρατηγική που περιγράφεται σε αδρές γραμμές στο πρόγραμμα βασίζεται κυρίως στον αντίκτυπο που θα έχει η μεταρρύθμιση του συστήματος συντάξεων και η απαιτούμενη μεσοπρόθεσμη δημοσιονομική εξυγίανση, απαιτούνται πρόσθετα μεταρρυθμιστικά μέτρα στο μέλλον για την καλύτερη αντιμετώπιση της δημογραφικής γήρανσης. Στο πλαίσιο αυτό, η επιτυχής εφαρμογή των προγραμματιζόμενων μέτρων, η αυστηρή παρακολούθηση των έκτακτων υποχρεώσεων που εκκρεμούν και η αυστηρή εφαρμογή της προγραμματιζόμενης για τον μεσοπρόθεσμο χρονικό ορίζοντα δημοσιονομικής εξυγίανσης, πρέπει να συμβάλουν στην μακροπρόθεσμη διατηρησιμότητα.-  Συνολικά, οι οικονομικές πολιτικές που περιγράφονται στο επικαιροποιημένο πρόγραμμα παρουσιάζουν μερική συνοχή με τις συστάσεις των Γενικών προσανατολισμών οικονομικής πολιτικής για τη χώρα στον τομέα των δημόσιων οικονομικών. Αφενός, το πρόγραμμα ανταποκρίνεται στην προσπάθεια μείωσης του ελλείμματος γενικής κυβέρνησης που συνέστησε το Συμβούλιο και η μείωση βασίζεται στην εφαρμογή του προγράμματος Hausner. Αφετέρου, το πρόγραμμα δεν περιλαμβάνει συγκεκριμένα μέτρα για την εξασφάλιση της μακροπρόθεσμης διατηρησιμότητας των δημόσιων οικονομικών και την αντιμετώπιση του προβλήματος των αυξανόμενων έκτακτων υποχρεώσεων.-  Λαμβάνοντας υπόψη την ανωτέρω αξιολόγηση, καθώς και τις συστάσεις που έκανε το Συμβούλιο δυνάμει του άρθρου 104 παράγραφος 7, κρίνεται σκόπιμο να ενισχύσει η Πολωνία την δημοσιονομική προσαρμογή και να αναθεωρήσει προς τα κάτω τον στόχο ως προς το έλλειμμα για το 2007. Προκειμένου να μειωθεί το έλλειμμα κάτω από το 3% του ΑΕΠ το 2007 με αξιόπιστο και διατηρήσιμο τρόπο πρέπει να εξασφαλιστεί η πλήρης εφαρμογή των διαρθρωτικών μέτρων του προγράμματος Hausner και να ληφθούν συμπληρωματικά μέτρα δημοσιονομικής εξυγίανσης. Εάν παρουσιασθούν κίνδυνοι σε σχέση με την εφαρμογή, θα πρέπει να καταβληθούν επιπλέον προσπάθειες για την εισαγωγή εναλλακτικών μέτρων. Εκτός αυτού, η Πολωνία πρέπει να κληθεί να καταβάλλει προσπάθειες για την αντιμετώπιση του προβλήματος των αυξανόμενων έκτακτων υποχρεώσεων.Με βάση την ανωτέρω εκτίμηση, η Επιτροπή ενέκρινε τη συνημμένη σύσταση για την έκδοση γνώμης του Συμβουλίου σχετικά με την επικαιροποίηση του προγράμματος σύγκλισης της Πολωνίας και τη διαβιβάζει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ' εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Πολωνίας, 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[5], και ιδίως το άρθρο 9 παράγραφος 3,τη σύσταση της Επιτροπής,Αφού ζήτησε τη γνώμη της Οικονομικής και Δημοσιονομικής Επιτροπής,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:Στις 17 Φεβρουαρίου 2005 το Συμβούλιο εξέτασε το επικαιροποιημένο πρόγραμμα σύγκλισης της Πολωνίας για την περίοδο 2004 - 2007. Το επικαιροποιημένο πρόγραμμα ανταποκρίνεται εν μέρει στις απαιτήσεις περί πληροφοριακών στοιχείων του «Κώδικα Δεοντολογίας όσον αφορά το περιεχόμενο και τη μορφή των προγραμμάτων σταθερότητας και σύγκλισης». Η ποιότητα των δεδομένων ΕΣΟΛ95 όσον αφορά τη σύνθεση των εσόδων και των δαπανών γενικής κυβέρνησης δεν ανταποκρίνεται πλήρως στα στατιστικά πρότυπα ΕΣΟΛ95. Το πρόγραμμα αποκλίνει, επίσης, από τις απαιτήσεις περί πληροφοριακών δεδομένων στον τομέα της μακροπρόθεσμης διατηρησιμότητας των δημόσιων οικονομικών. Ως εκ τούτου, η Πολωνία καλείται να συμμορφωθεί με τις απαιτήσεις περί πληροφοριακών δεδομένων.Το μακροοικονομικό σενάριο στο οποίο βασίζεται το πρόγραμμα προβλέπει επιβράδυνση του ρυθμού αύξησης του πραγματικού ΑΕΠ από 5,7% το 2004 σε 4,9% του ΑΕΠ κατά μέσο όρο το 2005 και το 2006 και άνοδο του ποσοστού αυτού σε 5,6% το 2007. Βάσει των διαθέσιμων πληροφοριών το σενάριο αυτό φαίνεται ότι αντικατοπτρίζει μάλλον ευνοϊκές αναπτυξιακές παραδοχές. Οι προβλέψεις όσον αφορά την ανάπτυξη για το 2005 και το 2006 είναι μεν εύλογες, αλλά η πρόβλεψη όσον αφορά το τελευταίο έτος του προγράμματος θεωρείται υψηλή. Συγκεκριμένα, η προβλεπόμενη επιτάχυνση της αύξησης του ΑΕΠ το 2007 αντικατοπτρίζει αισιόδοξες παραδοχές όσον αφορά την αύξηση της δυνητικής παραγωγής και την ισχύ της εγχώριας ζήτησης. Οι προβλέψεις του προγράμματος όσον αφορά τον πληθωρισμό θεωρούνται χαμηλές.Στις 5 Ιουλίου 2004, το Συμβούλιο αποφάσισε ότι η Πολωνία παρουσίαζε υπερβολικό έλλειμμα και συνέστησε τη διόρθωση της κατάστασης αυτής έως το 2007. Η δημοσιονομική στρατηγική στην οποία βασίζεται το επικαιροποιημένο πρόγραμμα αποβλέπει στη μείωση του ελλείμματος γενικής κυβέρνησης κάτω από το 3% του ΑΕΠ έως το 2007 και στη διατήρηση του δείκτη χρέους κάτω από το 60% του ΑΕΠ. Το επικαιροποιημένο πρόγραμμα προβλέπει βαθμιαία μείωση του ελλείμματος από 5,4% του ΑΕΠ το 2004, σε 2,2% του ΑΕΠ το 2007, περιλαμβανομένου του πλεονάσματος στα ανοικτά συνταξιοδοτικά ταμεία (εκτιμώμενος ετήσιος αντίκτυπος 1,5% του ΑΕΠ). Σε σύγκριση με το προηγούμενο πρόγραμμα, η σημαντικότερη διαφορά είναι η προς τα πάνω αναθεώρηση του στόχου ως προς το έλλειμμα γενικής κυβέρνησης το 2007 κατά 0,7 εκατοστιαίες μονάδες του ΑΕΠ, παρά την προβλεπόμενη ανάκαμψη της οικονομικής ανάπτυξης.Η δημοσιονομική εξυγίανση την περίοδο 2005-2007 θα είναι προϊόν της εφαρμογής μιας μεγάλης δέσμης μέτρων ως μέρος του προγράμματος Hausner, που εάν εφαρμοσθεί σε όλη της την έκταση εκτιμάται ότι θα έχει συνολικό δημοσιονομικό αντίκτυπο ίσο προς 4,7% του ΑΕΠ (ποσοστό αναθεωρημένο προς τα κάτω κατά 0,6% σε σχέση με το προηγούμενο πρόγραμμα). Ταυτόχρονα, έχει τεθεί σε εφαρμογή ένα σημαντικό πρόγραμμα δημοσίων επενδύσεων το οποίο αυξάνει τις δημόσιες επενδύσεις από 3,4% του ΑΕΠ το 2003, σε 4,1% κατά μέσο όρο την περίοδο που καλύπτει το πρόγραμμα, ενώ ο αντίστοιχος μέσος όρος της ΕΕ το 2004 ήταν 2,4% του ΑΕΠ.Υπάρχει σαφής κίνδυνος το δημοσιονομικό αποτέλεσμα να είναι χειρότερο από ό,τι προβλέπει το πρόγραμμα. Ο κίνδυνος της καθυστερημένης ή ελλιπούς εφαρμογής των προγραμματιζόμενων μέτρων του προγράμματος Hausner, που προβλεπόταν στην αξιολόγηση του προγράμματος του Μαΐου 2004, έχει ήδη αρχίσει να λαμβάνει υπόσταση. Η αβεβαιότητα ως προς την εφαρμογή των υπόλοιπων μέτρων που ναι μεν απαιτούν νομοθετικές διαδικασίες αλλά ήδη περιλαμβάνονται στον προϋπολογισμό του 2005, συνεχίζεται. Παρά την απόρριψη δύο σημαντικών μέτρων από το Κοινοβούλιο, οι στόχοι ως προς το έλλειμμα παρέμειναν αμετάβλητοι. Σχεδόν τα μισά από τα μέτρα που αποβλέπουν σε μεγαλύτερα έσοδα και μεγαλύτερες οικονομίες στον τομέα των δαπανών μένουν απροσδιόριστα Οι έκτακτες υποχρεώσεις αποτελούν πρόσθετο κίνδυνο για τη διατηρησιμότητα των δημόσιων οικονομικών. Η επίτευξη των στόχων ως προς το έλλειμμα εξαρτάται, επίσης, από την προβλεπόμενη μεγάλη αύξηση του ΑΕΠ καθ’ όλη την περίοδο που καλύπτει το πρόγραμμα. Επιπλέον, το χρηματοδοτούμενο σύστημα συντάξεων συνεχίζει να εγγράφεται στον τομέα της γενικής κυβέρνησης σύμφωνα με τα όσα επιτρέπει η μεταβατική περίοδος που χορήγησε η Eurostat. Με την αλλαγή κατάταξης που πρόκειται να επέλθει, τα στοιχεία για τα ετήσια ελλείμματα θα προσαρμοσθούν προς τα πάνω κατά 1,5 εκατοστιαίες μονάδες. Ως εκ τούτου, εάν δεν ληφθούν επιπρόσθετα μέτρα εξοικονόμησης, η εκπλήρωση της σύστασης του Συμβουλίου για μείωση του ελλείμματος κάτω από το 3% του ΑΕΠ κατά το τελευταίο έτος του προγράμματος δεν πρόκειται να εξασφαλιστεί με βάση τον νέο στόχο για έλλειμμα ύψους 2,2% του ΑΕΠ το 2007.Με βάση αυτή την εκτίμηση όσον αφορά τους κινδύνους, ο δημοσιονομικός προσανατολισμός του προγράμματος φαίνεται ανεπαρκής για τη μείωση του ελλείμματος κάτω από το 3% του ΑΕΠ έως το 2007, ενώ ενδέχεται να απαιτηθούν συμπληρωματικά μέρα, πέραν του προγράμματος Hausner που περιγράφεται στο επικαιροποιημένο πρόγραμμα.Υπολογίζεται ότι το 2004 ο δείκτης χρέους ανήλθε σε 45,9% του ΑΕΠ, δηλαδή κάτω από το 60% που αποτελεί την τιμή αναφοράς στη Συνθήκη. Το πρόγραμμα προβλέπει ότι ο δείκτης χρέους θα αυξηθεί σωρευτικά κατά 1,8 εκατοστιαίες μονάδες την περίοδο 2004-2007, και ότι η αύξηση αυτή θα σταματήσει μόνον κατά το τελευταίο έτος του προγράμματος.Η έλλειψη δημοσιονομικών προβλέψεων πέραν του 2020 καθιστά δυσχερή την αξιολόγηση της μακροπρόθεσμης διατηρησιμότητας των δημόσιων οικονομικών της Πολωνίας καθώς το μεγαλύτερο μέρος του δημοσιονομικού αντίκτυπου της δημογραφικής γήρανσης προβλέπεται ότι θα καταστεί εμφανές μετά το 2020. Ωστόσο, σύμφωνα με τις διαθέσιμες πληροφορίες, δεν μπορούν να αποκλειστούν ορισμένοι κίνδυνοι. Εξακολουθούν να υπάρχουν μεγάλες αβεβαιότητες ως προς τον δημοσιονομικό αντίκτυπο των πολιτικών ενίσχυσης των μακροπρόθεσμων δημοσιονομικών τάσεων. Ενώ η στρατηγική που περιγράφεται σε αδρές γραμμές στο πρόγραμμα βασίζεται κυρίως στον αντίκτυπο που θα έχει η μεταρρύθμιση του συστήματος συντάξεων και η απαιτούμενη μεσοπρόθεσμη δημοσιονομική εξυγίανση, απαιτούνται πρόσθετα μεταρρυθμιστικά μέτρα στο μέλλον για την καλύτερη αντιμετώπιση της δημογραφικής γήρανσης. Στο πλαίσιο αυτό, η επιτυχής εφαρμογή των προγραμματιζόμενων μέτρων, η αυστηρή παρακολούθηση των έκτακτων υποχρεώσεων που εκκρεμούν και η εφαρμογή της προγραμματιζόμενης για τον μεσοπρόθεσμο χρονικό ορίζοντα δημοσιονομικής εξυγίανσης με αποφασιστικότητα, πρέπει να συμβάλουν στην μακροπρόθεσμη διατηρησιμότητα.Συνολικά, οι οικονομικές πολιτικές που περιγράφονται στο επικαιροποιημένο πρόγραμμα παρουσιάζουν μερική συνοχή με τις συστάσεις των Γενικών προσανατολισμών οικονομικής πολιτικής για τη χώρα στον τομέα των δημόσιων οικονομικών. Αφενός, το πρόγραμμα ανταποκρίνεται στην προσπάθεια μείωσης του ελλείμματος γενικής κυβέρνησης που συνέστησε το Συμβούλιο και η μείωση βασίζεται στην εφαρμογή του προγράμματος Hausner. Αφετέρου, το πρόγραμμα δεν περιλαμβάνει συγκεκριμένα μέτρα για την εξασφάλιση της μακροπρόθεσμης διατηρησιμότητας των δημόσιων οικονομικών, ειδικά μέσω της αντιμετώπισης του προβλήματος των αυξανόμενων έκτακτων υποχρεώσεων.* * *Λαμβάνοντας υπόψη την ανωτέρω αξιολόγηση, καθώς και τις συστάσεις που έκανε το Συμβούλιο δυνάμει του άρθρου 104 παράγραφος 7, συνιστάται στην Πολωνία:(i) να ενισχύσει τη δημοσιονομική προσαρμογή και να αναθεωρήσει προς τα κάτω τον στόχο ως προς το έλλειμμα το 2007,να εξασφαλίσει την πλήρη εφαρμογή των διαρθρωτικών μέτρων του προγράμματος Hausner και να καταβάλει επιπλέον προσπάθειες για τη λήψη εναλλακτικών μέτρων σε περίπτωση που υλοποιηθούν οι κίνδυνοι εφαρμογής, και(iii) να αντιμετωπίσει το πρόβλημα των αυξανόμενων έκτακτων υποχρεώσεων.Σύγκριση βασικών μακροοικονομικών και δημοσιονομικών προβλέψεων2004 | 2005 | 2006 | 2007 |Πραγματικό ΑΕΠ (% μεταβολής) | ΠΣ Δεκ. 2004 | 5,7 | 5,0 | 4,8 | 5,6 |COM Οκτ. 2004 | 5,8 | 4,9 | 4,5 | μ.δ.σ. |ΠΣ Μαΐου 2004 | 5,0 | 5,0 | 5,6 | 5,6 |Πληθωρισμός ΕνΔΤΚ (%) | ΠΣ Δεκ. 2004 | 3,5 | 3,0 | 2,7 | 2,5 |COM Οκτ. 2004 | 3,5 | 3,3 | 3,0 | μ.δ.σ. |ΠΣ Μαΐου 2004 | 2,2 | 2,8 | <3 | <3 |Αποτέλεσμα γενικής κυβέρνησης (% του ΑΕΠ) | ΠΣ Δεκ. 2004 | -5,4 | -3,9 | -3,2 | -2.2 |COM Οκτ. 2004 | -5,6 | -4,1 | -3,1 | μ.δ.σ. |ΠΣ Μαΐου 2004 | -5,7 | -4,2 | -3,3 | -1,5 |Πρωτογενές αποτέλεσμα (% του ΑΕΠ) | ΠΣ Δεκ. 2004 | -2,6 | -1,3 | -0,5 | 0,4 |COM Οκτ. 2004 | -2,5 | -1,0 | -0,0 | μ.δ.σ. |ΠΣ Μαΐου 2004 | -2,8 | -1,1 | -0,3 | 1,3 |Ακαθάριστο δημόσιο χρέος (% του ΑΕΠ) | ΠΣ Δεκ. 2004 | 45,9 | 47,6 | 48,0 | 47,3 |COM Οκτ. 2004 | 47,7 | 49,8 | 49,3 | μ.δ.σ. |ΠΣ Μαΐου 2004 | 49,0 | 51,9 | 52,7 | 52,3 |Πηγές: Πρόγραμμα σύγκλισης (ΠΣ), φθινοπωρινές προβλέψεις των υπηρεσιών της Επιτροπής το 2004 (COM) |[1] ΕΕ L 209, 2.8.1997. Όλα τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.[2] SEC(2004) 1630 τελικό, 22.12.2004.[3] Αναθεωρημένη γνώμη της Οικονομικής και Δημοσιονομικής Επιτροπής σχετικά με το περιεχόμενο και τη μορφή των προγραμμάτων σταθερότητας και σύγκλισης, έγγραφο EFC/ECFIN/404/01–ΑΝΑΘ. 1 της 27.06.2001 που εγκρίθηκε από το Συμβούλιο ECOFIN στις 10.7.2001.[4] COM2002) 668 τελικό, 27.11.2002.[5] ΕΕ L 209, 2.8.1997, σ.1. Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.


title: Σύσταση του Συμβουλίου, της 12ης Ιουλίου 2011 , σχετικά με το εθνικό πρόγραμμα μεταρρυθμίσεων της Κύπρου για το 2011 και την έκδοση γνώμης του Συμβουλίου σχετικά με το επικαιροποιημένο πρόγραμμα σταθερότητας της Κύπρου, 2011-2014

text:
               16.7.2011

               EL

               Επίσημη Εφημερίδα της Ευρωπαϊκής Ένωσης

               C 210/12

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   σχετικά με το εθνικό πρόγραμμα μεταρρυθμίσεων της Κύπρου για το 2011 και την έκδοση γνώμης του Συμβουλίου σχετικά με το επικαιροποιημένο πρόγραμμα σταθερότητας της Κύπρου, 2011-2014
   2011/C 210/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 5 παράγραφος 3,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Μετά από διαβούλευση με την Οικονομική και Δημοσιονομική Επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για την δρομολόγηση της στρατηγικής για την Ευρώπη 2020, μιας νέας στρατηγικής για την ανάπτυξη και την απασχόληση, η οποία, βασιζόμενη στο μεγαλύτερο συντονισμό των οικονομικών πολιτικών, θα εστιαστεί σε νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και στις 21 Οκτωβρίου 2010 εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη καλούνταν να λαμβάνουν τις ολοκληρωμένες κατευθυντήριες γραμμές υπόψη στις εθνικές οικονομικές πολιτικές και πολιτικές απασχόλησης.

               (3)

               Στις 12 Ιανουαρίου 2011 η Επιτροπή εξέδωσε την πρώτη Ετήσια Επισκόπηση Ανάπτυξης, η οποία σηματοδοτεί την έναρξη ενός νέου κύκλου οικονομικής διακυβέρνησης στην ΕΕ και του πρώτου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020».

               (4)

               Στις 25 Μαρτίου 2011, το Ευρωπαϊκό Συμβούλιο προσυπέγραψε τις προτεραιότητες για τη δημοσιονομική εξυγίανση και τη διαρθρωτική μεταρρύθμιση (σύμφωνα με τα συμπεράσματα του Συμβουλίου της 15ης Φεβρουαρίου και της 7ης Μαρτίου 2011 και κατόπιν της Ετήσιας Επισκόπησης της Ανάπτυξης που εκπόνησε η Επιτροπή). Τόνισε ότι πρέπει να δοθεί προτεραιότητα στην αποκατάσταση υγιών προϋπολογισμών και στη διατηρησιμότητα των δημόσιων οικονομικών, στη μείωση της ανεργίας μέσω μεταρρυθμίσεων της αγοράς εργασίας και στην καταβολή νέων προσπαθειών για την ενίσχυση της οικονομικής μεγέθυνσης. Ζήτησε από τα κράτη μέλη να ενσωματώσουν αυτές τις προτεραιότητες σε συγκεκριμένα μέτρα που θα ενταχθούν στα αντίστοιχά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (5)

               Στις 25 Μαρτίου 2011, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο Σύμφωνο για το Ευρώ + να υποβάλουν εγκαίρως τις δεσμεύσεις τους, προκειμένου να περιληφθούν στα αντίστοιχα προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (6)

               Στις 6 Μαΐου 2011, η Κύπρος υπέβαλε το εθνικό της πρόγραμμα μεταρρυθμίσεων 2011 και στις 7 Μαΐου 2011 το επικαιροποιημένο πρόγραμμα σταθερότητας 2011 που καλύπτει την περίοδο 2010-2014. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (7)

               Η κυπριακή οικονομία ανακάμπτει ελαφρά, αφού υπέστη την πρώτη οικονομική συρρίκνωση των τελευταίων 35 ετών το 2009, έτος κατά το οποίο το πραγματικό ΑΕΠ μειώθηκε κατά 1,7 %. Η αγορά εργασίας επλήγη από την ύφεση, καθόσον η ανεργία έφτασε το 6,5 % το 2010. Τα δημόσια οικονομικά επιδεινώθηκαν επίσης. Από πλεονασματικός, ο προϋπολογισμός της γενικής κυβέρνησης εμφάνισε έλλειμμα 6 % του ΑΕΠ το 2009, οφειλόμενο σε αυτόματους σταθεροποιητές, σε δημοσιονομικά μέτρα τόνωσης που εφαρμόστηκαν κατά διακριτική ευχέρεια για την ανάσχεση της επιβράδυνσης της οικονομίας, καθώς και σε μάλλον έντονα αποτελέσματα της μείωσης της φορολογικής συνιστώσας στο μοντέλο της ανάπτυξης. Το 2010 η οικονομική δραστηριότητα βελτιώθηκε ελαφρά με μεγέθυνση 1 %, οφειλόμενη κυρίως σε αύξηση των αποθεμάτων, μετά τη μεγάλη μείωσή τους κατά το 2009, παράλληλα με την ήπια άνοδο της ιδιωτικής κατανάλωσης. Η βελτίωση των οικονομικών προοπτικών αναμένεται να ωφελήσει την αγορά εργασίας, η απασχόληση προβλέπεται να ανακάμψει ελαφρά, ενώ η ανεργία θα μειωθεί σταδιακά σε σχέση με το ανώτατο σημείο στο οποίο βρέθηκε στο τέλος του 2010.

               (8)

               Βασιζόμενο στην αξιολόγηση του επικαιροποιημένου προγράμματος σταθερότητας σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο στο οποίο στηρίζονται οι προβλέψεις του προϋπολογισμού είναι ρεαλιστικό μέχρι το 2012, αλλά μάλλον αισιόδοξο μετέπειτα, όπως αξιολογείται σε σύγκριση με την εαρινή πρόβλεψη των υπηρεσιών της Επιτροπής για το 2011. Το πρόγραμμα σταθερότητας αποσκοπεί στη μείωση του δημοσιονομικού ελλείμματος σε 4 % του ΑΕΠ το 2011 και σε 2,6 % το 2012, σύμφωνα με τη σύσταση του Συμβουλίου, της 13ης Ιουλίου 2010, και στη συνέχεια στη συνέχιση της εξυγίανσης. Το πρόγραμμα προβλέπει ότι ο δείκτης χρέους θα κορυφωθεί το 2012 και θα μειωθεί στη συνέχεια. Η μέση ετήσια βελτίωση του διαρθρωτικού ισοζυγίου για την περίοδο 2011-2012 είναι ίση με 1,5 % του ΑΕΠ, σύμφωνα με τη σύσταση του Συμβουλίου της 13ης Ιουλίου 2010. Ωστόσο, η διαρθρωτική βελτίωση προβλέπεται ότι θα υπολείπεται των απαιτήσεων του συμφώνου σταθερότητας και ανάπτυξης τόσο για το 2013 όσο και για το 2014. Ο μεσοπρόθεσμος δημοσιονομικός στόχος (ΜΔΣ), ο οποίος επιβεβαιώνεται ότι είναι η ισοσκέλιση του προϋπολογισμού σε διαρθρωτικούς όρους, δεν θα επιτευχθεί εντός της περιόδου του προγράμματος. Ενώ η προβλεπόμενη συνολική προσαρμογή βασίζεται στη συγκράτηση των δαπανών, τα περισσότερα μέτρα του 2011 αφορούν την πλευρά των εσόδων. Γενικά, υπάρχουν κίνδυνοι υπερεκτίμησης στην πορεία εξυγίανσης που καθορίζεται στο πρόγραμμα, συνδεόμενοι με τη συνεχιζόμενη επανεξισορρόπηση προς ένα μοντέλο ανάπτυξης με λιγότερα φορολογικά έσοδα, με την πρακτική της έγκρισης συμπληρωματικών προϋπολογισμών στη διάρκεια του έτους και με την έγκαιρη εφαρμογή μέτρων που δεν έχουν ακόμη συμφωνηθεί με τους κοινωνικούς εταίρους και άλλων μέτρων που δεν έχουν ακόμη προσδιοριστεί (π.χ. συγκράτηση των τρεχουσών δαπανών). Ενόψει των κινδύνων αυτών, ενδέχεται να χρειαστεί η λήψη πρόσθετων μέτρων, εάν οι μακροοικονομικές ή οι δημοσιονομικές εξελίξεις αποδειχθούν δυσμενέστερες από τις προσδοκώμενες.

               (9)

               Παρά τη μείωση σε περίπου 9 % του ΑΕΠ το 2010, το έλλειμμα του ισοζυγίου τρεχουσών συναλλαγών είναι ακόμη υψηλό και ενδέχεται να περιορίσει την οικονομική ανάπτυξη μεσοπρόθεσμα. Τα υψηλά έξοδα του δημόσιου τομέα χρειάζεται να χρηματοδοτηθούν είτε μέσω εξωτερικού δανεισμού είτε μέσω υψηλότερης εγχώριας ιδιωτικής αποταμίευσης. Στη δεύτερη περίπτωση το αποτέλεσμα θα είναι η μικρότερη αύξηση της παραγωγής λόγω της εκτόπισης της ιδιωτικής κατανάλωσης ή των ιδιωτικών επενδύσεων. Μεσοπρόθεσμα, το έλλειμμα θα εξακολουθήσει να βελτιώνεται, αλλά με αργό ρυθμό. Στις 13 Ιουλίου 2010, στο πλαίσιο της διαδικασίας υπερβολικού ελλείμματος, το Συμβούλιο συνέστησε στις κυπριακές αρχές να ενισχύσουν επίσης τον δεσμευτικό χαρακτήρα του μεσοπρόθεσμου δημοσιονομικού πλαισίου. Μέχρι στιγμής, δεν έχει αναφερθεί καμία πρόοδος. Σύμφωνα με το πρόγραμμα σταθερότητας, το μεσοπρόθεσμο δημοσιονομικό πλαίσιο πρόκειται να εφαρμοστεί πλήρως από το οικονομικό έτος 2014 και εξής, και όχι από το 2012, όπως αναμενόταν μέχρι πρόσφατα. Κατά συνέπεια, ο αντίκτυπός του θα γίνει αισθητός μόνο μεσοπρόθεσμα. Η έγκαιρη εφαρμογή του νέου πλαισίου είναι σημαντική για την επιτυχή και διαρκή εξυγίανση των δημόσιων οικονομικών.

               (10)

               Ο τραπεζικός τομέας αντιμετώπισε ικανοποιητικά την παγκόσμια χρηματοπιστωτική κρίση και την κρίση του κρατικού χρέους της ζώνης του ευρώ, χωρίς να χρειαστεί κυβερνητική παρέμβαση. Ωστόσο, με ενεργητικό μεγαλύτερο από το 6πλάσιο του ΑΕΠ, αν εξαιρεθούν οι θυγατρικές και τα υποκαταστήματα αλλοδαπών τραπεζών, και από το 9πλάσιο του ΑΕΠ, αν συμπεριληφθούν, ο τομέας αυτός είναι μεγάλος σε σχέση με την οικονομία. Επιπλέον, παρουσιάζει σχετική συγκέντρωση, καθόσον στην αγορά κυριαρχούν τρεις εγχώριοι όμιλοι που κατέχουν περίπου 55 % του συνολικού ενοποιημένου τραπεζικού ενεργητικού, με εξαίρεση τις συνεταιριστικές τράπεζες. Οι συνεχιζόμενοι κίνδυνοι στις διεθνείς χρηματοοικονομικές αγορές απαιτούν να συνεχιστεί η συντηρητική διαχείριση του ισολογισμού και η συνετή εποπτεία. Υπάρχουν δύο διαφορετικές εποπτικές αρχές: η Κεντρική Τράπεζα της Κύπρου για τις εμπορικές τράπεζες και η Υπηρεσία Εποπτείας και Ανάπτυξης Συνεργατικών Εταιρειών (ΥΕΑΣΕ) για τα συνεταιριστικά πιστωτικά ιδρύματα. Η κυβέρνηση προωθεί την εναρμόνιση των δύο εποπτικών αρχών. Στο μεταξύ, η διαφάνεια της εποπτείας των συνεταιριστικών πιστωτικών ιδρυμάτων πρέπει να αυξηθεί ως βήμα προς την ενοποίηση της εποπτείας.

               (11)

               Ο προβλεπόμενος μακροπρόθεσμος δημοσιονομικός αντίκτυπος της δημογραφικής γήρανσης είναι πολύ πάνω από τον μέσο όρο της ΕΕ κυρίως εξαιτίας της σχετικά μεγάλης αύξησης των συνταξιοδοτικών δαπανών ως ποσοστού του ΑΕΠ κατά τις επόμενες δεκαετίες. Κατά την τελευταία εκτίμηση της Επιτροπής, ο κίνδυνος ως προς την μακροπρόθεσμη διατηρησιμότητα των δημοσίων οικονομικών φαίνεται σημαντικός. Τον Απρίλιο του 2009 τέθηκε σε εφαρμογή μεταρρύθμιση του συνταξιοδοτικού συστήματος. Αφορά κυρίως την πλευρά των εσόδων και θα επιβραδύνει ελαφρά και μόνο την αύξηση των συνταξιοδοτικών δαπανών. Η πρόοδος της μεταρρύθμισης της ιατροφαρμακευτικής περίθαλψης, η οποία αποσκοπεί στον περιορισμό της προβλεπόμενης αύξησης των δαπανών μέσω της δημιουργίας εθνικού συστήματος υγείας και της μετατροπής των δημόσιων νοσοκομείων σε αυτόνομες μονάδες, ήταν ιδιαίτερα περιορισμένη.

               (12)

               Η ανά εξάμηνο αυτόματη προσαρμογή του τιμαριθμικού επιδόματος (COLA) συνδέεται ευθέως με τη μέση ποσοστιαία μεταβολή του δείκτη τιμών καταναλωτή (ΔΤΚ) στη διάρκεια των τελευταίων έξι μηνών σε σύγκριση με τους προηγούμενους έξι μήνες. Χαίρει ισχυρής υποστήριξης από τους κοινωνικούς εταίρους και παρέμεινε μη διαπραγματεύσιμο ζήτημα στη διάρκεια της διαδικασίας συλλογικών διαπραγματεύσεων. Ωστόσο, η ομοιόμορφη εφαρμογή του δεν επιτρέπει στους μισθούς να αντανακλούν τις διαφορές παραγωγικότητας μεταξύ τομέων. Οι αδυναμίες του COLA είναι, πρώτον, ότι οι μισθοί συνδέονται μόνο με τις τιμές των προϊόντων και όχι με τα κέρδη παραγωγικότητας. Δεύτερον, εκείνοι που επωφελούνται περισσότερο από το σύστημα αυτό είναι εκείνοι που έχουν τα υψηλότερα εισοδήματα. Τρίτον, το COLA έχει επίσης σημαντική επίπτωση στα δημόσια οικονομικά, δεδομένου ότι, πέραν των ημερομίσθιων και των μισθών, αποτελεί επίσης αναπόσπαστο τμήμα των συντάξεων, επιδομάτων και λοιπών παροχών.

               (13)

               Ενώ η συμμετοχή στην αγορά εργασίας είναι υψηλότερη στην Κύπρο από τον μέσο όρο της ΕΕ, η αγορά εργασίας εμφανίζει έντονες ανισορροπίες μεταξύ των δύο φύλων. Τα χάσματα απασχόλησης μεταξύ των δύο φύλων, το κόστος και η διαθεσιμότητα των εγκαταστάσεων παιδικής μέριμνας, η σπάνις ελαστικών μορφών απασχόλησης και το σταθερά μεγάλο χάσμα μεταξύ των αμοιβών ανδρών και γυναικών αναγνωρίζονται από το ΕΠΜ ως σημαντικά εμπόδια για την απασχόληση και την ανάπτυξη. Ενώ το ποσοστό της συμμετοχής στη δευτεροβάθμια και στην πανεπιστημιακή εκπαίδευση στην Κύπρο είναι υψηλό, η επαγγελματική εκπαίδευση και κατάρτιση δεν φαίνεται να αποτελεί ελκυστική επιλογή. Η υψηλή ανεργία των νέων, συνδυαζόμενη με την υψηλή αναλογία ατόμων υψηλού μορφωτικού επιπέδου στη συνολική ανεργία, αποτελεί ένδειξη ότι υπάρχει σημαντική αναντιστοιχία δεξιοτήτων στην κυπριακή οικονομία. Η συμμετοχή, επίσης, στη δια βίου μάθηση είναι χαμηλή για μια χώρα που διαθέτει εν γένει καλό εκπαιδευτικό επίπεδο, ιδίως για ορισμένες ομάδες (εργαζόμενους χαμηλού επιπέδου προσόντων, μεγαλύτερης ηλικίας και ανέργους). Για την αντιμετώπιση των προβλημάτων αυτών, το ΕΠΜ προβλέπει σειρά μέτρων όπως η ίδρυση μιας σειράς νέων μεταδευτεροβάθμιων ιδρυμάτων επαγγελματικής εκπαίδευσης και κατάρτισης καθώς και ένα νέο σύστημα μαθητείας από το 2012-2013 και εξής. Γενικά, ο στρατηγικός στόχος της χώρας για μετάβαση από χαμηλής σε υψηλής παραγωγικότητας θέσεις απασχόλησης θα ωφεληθεί σε μεγάλο βαθμό από τον αναπροσανατολισμό του συστήματος εκπαίδευσης και κατάρτισης για τη βελτίωση του μείγματος δεξιοτήτων, ώστε να αντιστοιχεί στη ζήτηση της αγοράς εργασίας.

               (14)

               Η Κύπρος θέσπισε γενικό νόμο για τη μεταφορά στο εσωτερικό δίκαιο της οδηγίας για τις υπηρεσίες τον Ιούλιο του 2010. Εγκρίθηκαν επίσης και μερικά τομεακά νομοθετήματα που διαβιβάσθηκαν στην Επιτροπή στο πλαίσιο της κοινοποίησης των εθνικών εκτελεστικών μέτρων , στις αρχές Ιουλίου 2011. Ωστόσο, υπάρχουν ερωτηματικά όσον αφορά την πληρότητα και την αρτιότητα της μεταφοράς, δεδομένου ότι εξακολουθούν να υπάρχουν μερικά εμπόδια στην εγκατάσταση και την ελεύθερη παροχή υπηρεσιών στην ειδική κατά τομέα νομοθεσία, στην οποία δεν έχουν επέλθει ακόμα τροποποιήσεις. Τα εμπόδια αυτά καλύπτουν ένα μεγάλο φάσμα, από αυτά που έχουν γενική εφαρμογή, όπως οι άδειες που απαιτούνται από τις τοπικές αρχές για οποιαδήποτε επιχειρηματική δραστηριότητα ή η περιορισμένη διάρκεια των αδειών ανεξάρτητα από το είδος των παρεχόμενων υπηρεσιών και τους σχετικούς κινδύνους, μέχρι τα άκρως ειδικά, όπως οι καθορισμένες αμοιβές που ισχύουν στις τουριστικές υπηρεσίες, η εξέταση των οικονομικών αναγκών κατά τη χορήγηση αδειών για εταιρίες ενοικίασης αυτοκινήτων, η διακριτική μεταχείριση των κατασκευαστικών εταιριών άλλων κρατών μελών και οι απαγορεύσεις που αντιμετωπίζουν αρχιτέκτονες και μηχανικοί που ασκούν το επάγγελμά τους με τη μορφή νομικών προσώπων.

               (15)

               Γενικά, οι περιβαλλοντικοί περιορισμοί και τα ζητήματα που έχουν σχέση με τη χρήση πόρων και ενέργειας θα μπορούσαν να δημιουργήσουν σοβαρές στενώσεις στην ανάπτυξη. Οι στενώσεις αυτές σχετίζονται με τη συγκεκριμένη γεωγραφική της θέση και τις συνέπειες της κλιματικής αλλαγής που εμφανίζονται με τη μορφή σοβαρής ξηρασίας. Θα χρειαστεί να αξιολογηθεί η οικονομική αποδοτικότητα των προγραμμάτων στήριξης των ανανεώσιμων πηγών ενέργειας. Η λειτουργία του ενεργειακού τομέα μπορεί να βελτιωθεί σημαντικά με την καθιέρωση του φυσικού αερίου και τη διευκόλυνση των επενδύσεων σε υποδομές ανανεώσιμης ενέργειας.

               (16)

               Η Κύπρος έχει αναλάβει μια σειρά δεσμεύσεων στο πλαίσιο του Συμφώνου για το Ευρώ +. Από δημοσιονομικής πλευράς, το Σύμφωνο περιλαμβάνει τη δέσμευση της χώρας να ενισχυθεί η διατηρησιμότητα των δημόσιων οικονομικών, με την κατάρτιση νόμου πλαισίου για την αντιμετώπιση των χρηματοπιστωτικών κρίσεων και με την ίδρυση ενός πλήρως ανεξάρτητου Ταμείου Χρηματοπιστωτικής Σταθερότητας. Επιπλέον, διεξάγεται διάλογος σχετικά με την αναδιάρθρωση του συνταξιοδοτικού συστήματος του δημόσιου τομέα, ο οποίος αναμένεται να ολοκληρωθεί έως το τέλος του 2011. Τα μέτρα στον τομέα της απασχόλησης εστιάζονται στην καταπολέμηση της παράνομης και αδήλωτης εργασίας, στην επίλυση του προβλήματος της αναντιστοιχίας των δεξιοτήτων και στην αύξηση της ανταγωνιστικότητας των επιχειρήσεων. Τα μέτρα για την ανταγωνιστικότητα καλύπτουν τη συγκράτηση των μισθών του δημόσιου τομέα (αναμόρφωση του μηχανισμού τιμαριθμικής αναπροσαρμογής των μισθών), την ενίσχυση της ανταγωνιστικότητας των μικρομεσαίων επιχειρήσεων, την οριστικοποίηση έως το 2011 της Εθνικής Ψηφιακής Στρατηγικής και την προώθηση της ενεργειακής απόδοσης και των ανανεώσιμων πηγών ενέργειας. Οι δεσμεύσεις αυτές αντανακλούν τους τέσσερις τομείς του Συμφώνου. Προβλέπουν τη συνέχιση του ευρύτερου προγράμματος μεταρρυθμίσεων που σκιαγραφείται στο πρόγραμμα σταθερότητας και στο εθνικό πρόγραμμα μεταρρυθμίσεων και επιβεβαιώνουν τα σχέδια που είχαν ήδη εξαγγελθεί για την υλοποίηση μεταρρυθμίσεων με στόχο την αντιμετώπιση των διαρθρωτικών αδυναμιών της χώρας, χωρίς να προσδιορίζεται στο στάδιο αυτό το χρονικό πλαίσιο αντιμετώπισης ζητημάτων, όπως οι μισθοί και το συνταξιοδοτικό σύστημα του δημόσιου τομέα. Οι δεσμεύσεις αυτές έχουν αξιολογηθεί και ληφθεί υπόψη στις συστάσεις.

               (17)

               Η Επιτροπή έχει αξιολογήσει το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τις δεσμεύσεις στο πλαίσιο του Συμφώνου για το Ευρώ +. Έχει λάβει υπόψη, όχι μόνο τη σημασία τους για μια διατηρήσιμη δημοσιονομική και κοινωνικοοικονομική πολιτική στην Κύπρο, αλλά και την εκ μέρους τους τήρηση των ενωσιακών κανόνων και κατευθύνσεων, δεδομένης της ανάγκης ενδυνάμωσης της όλης οικονομικής διακυβέρνησης της Ευρωπαϊκής Ένωσης, μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Υπό το πρίσμα αυτό, η Επιτροπή θεωρεί ότι χρειάζονται περισσότερες προσπάθειες για την επίτευξη του στόχου ως προς το έλλειμμα του προϋπολογισμού του 2011 και ότι θα πρέπει να καθοριστούν πρόσθετα μέτρα εξυγίανσης για την περίοδο από το 2012 και μετέπειτα. Για να βελτιωθεί η μακροπρόθεσμη διατηρησιμότητα των δημοσίων οικονομικών, χρειάζεται περαιτέρω δράση σχετικά με το σύστημα συντάξεων και ιατροφαρμακευτικής περίθαλψης. Θα πρέπει επίσης να ληφθούν περαιτέρω μέτρα για την ενίσχυση του πλαισίου προληπτικής εποπτείας των τραπεζών, για την προσαρμογή του συστήματος τιμαριθμικής αναπροσαρμογής των μισθών, καθώς και για τη βελτίωση της επαγγελματικής εκπαίδευσης, της κατάρτισης και των δεξιοτήτων, του επιχειρηματικού περιβάλλοντος και της ενεργειακής απόδοσης.

               (18)

               Βάσει της αξιολόγησης αυτής και λαμβάνοντας υπόψη τη σύσταση του Συμβουλίου της 13ης Ιουλίου 2010 δυνάμει του άρθρου 126 παράγραφος 7 της συνθήκης για τη λειτουργία της Ευρωπαϊκής Ένωσης, το Συμβούλιο εξέτασε την επικαιροποίηση για το 2011 του προγράμματος σταθερότητας της Κύπρου και η γνώμη του (3) αντικατοπτρίζεται ιδίως στις κατωτέρω με αριθ. 1 και 3 συστάσεις του. Λαμβάνοντας υπόψη τα συμπεράσματα του Ευρωπαϊκού Συμβουλίου, της 25ης Μαρτίου 2011, το Συμβούλιο εξέτασε το εθνικό πρόγραμμα μεταρρυθμίσεων της Κύπρου,

         ΣΥΝΙΣΤΑ να αναλάβει η Κύπρος δράση κατά την περίοδο 2011-2012 με στόχο:

               1.

               Να θεσπίσει τα αναγκαία μέτρα μόνιμου χαρακτήρα για να επιτύχει το δημοσιονομικό στόχο του 2011 και τη διόρθωση του υπερβολικού ελλείμματος έως το 2012 σύμφωνα με τις συστάσεις του Συμβουλίου στα πλαίσια του EDP. Να λάβει μέτρα για τη διατήρηση αυστηρού ελέγχου επί των δαπανών και να αξιοποιήσει τις τυχόν καλύτερες από το αναμενόμενο δημοσιονομικές εξελίξεις για την ταχύτερη μείωση του ελλείμματος και του χρέους. Να εξασφαλίσει πρόοδο όσον αφορά την επίτευξη του μεσοπρόθεσμου δημοσιονομικού στόχου κατά τουλάχιστον 0,5 % του ΑΕΠ ετησίως και να μειώσει το λόγο του δημοσίου χρέους. Να επισπεύσει τη σταδιακή εφαρμογή ενός αναγκαστικού πολυετούς δημοσιονομικού πλαισίου, με δεσμευτική κανονιστική βάση και διορθωτικούς μηχανισμούς, με αφετηρία την κατάρτιση του προϋπολογισμού του 2012. Η κατάρτιση προϋπολογισμού βάσει επιδόσεων και προγραμμάτων θα πρέπει να εφαρμοσθεί το ταχύτερο δυνατόν.

               2.

               Να ενισχύσει περαιτέρω το πλαίσιο προληπτικής εποπτείας των τραπεζών και των συνεταιριστικών πιστωτικών ιδρυμάτων, για να διασφαλιστεί ο έγκαιρος εντοπισμός των κινδύνων.

               3.

               Να βελτιώσει τη μακροπρόθεσμη διατηρησιμότητα των δημόσιων οικονομικών με την εφαρμογή μεταρρυθμιστικών μέτρων για τον έλεγχο των δαπανών για συντάξεις και ιατροφαρμακευτική περίθαλψη, προκειμένου να περιοριστεί η προβλεπόμενη αύξηση των δαπανών λόγω της γήρανσης του πληθυσμού. Όσον αφορά τις συντάξεις, να αυξήσει τα έτη εισφορών, να συνδέσει την ηλικία συνταξιοδότησης με το προσδόκιμο επιβίωσης, ή να λάβει άλλα μέτρα ισοδυνάμου δημοσιονομικού αποτελέσματος, μεριμνώντας παράλληλα για την αντιμετώπιση του υψηλού ποσοστού ηλικιωμένων που αντιμετωπίζουν κίνδυνο φτώχειας. Όσον αφορά την ιατροφαρμακευτική περίθαλψη, να λάβει περαιτέρω μέτρα για την επίσπευση της υλοποίησης του Εθνικού Συστήματος Ασφάλισης Υγείας.

               4.

               Να λάβει μέτρα για τη μεταρρύθμιση, σε συνεννόηση με τους κοινωνικούς εταίρους και σύμφωνα με τις εθνικές πρακτικές, το σύστημα μισθολογικών διαπραγματεύσεων και τιμαριθμικής αναπροσαρμογής των μισθών, ώστε να διασφαλιστεί ότι η αύξηση των μισθών αντικατοπτρίζει καλύτερα τις εξελίξεις στην παραγωγικότητα της εργασίας και στην ανταγωνιστικότητα.

               5.

               Να λάβει περαιτέρω μέτρα, στο πλαίσιο των μεταρρυθμίσεων που έχουν προγραμματιστεί για το σύστημα επαγγελματικής εκπαίδευσης και κατάρτισης, με στόχο τη βελτίωση της αντιστοιχίας μεταξύ των αποτελεσμάτων της εκπαίδευσης και των αναγκών της αγοράς εργασίας, ιδίως με την ίδρυση μεταδευτεροβαθμίων ιδρυμάτων επαγγελματικής εκπαίδευσης και κατάρτισης. Να λάβει μέτρα για την αύξηση της αποτελεσματικότητας του συστήματος επαγγελματικής κατάρτισης, με αύξηση των κινήτρων και βελτίωση της πρόσβασης στην επαγγελματική εκπαίδευση και κατάρτιση, ιδίως για τους εργαζομένους χαμηλού επιπέδου προσόντων, τις γυναίκες και τους εργαζομένους μεγαλύτερης ηλικίας.

               6.

               Να καταργήσει, έως τον Δεκέμβριο του 2011, τα εναπομένοντα εμπόδια για την εγκατάσταση και την ελεύθερη παροχή υπηρεσιών που προβλέπονται στην ειδική κατά τομέα νομοθεσία, ώστε να δημιουργηθούν περισσότερες ευκαιρίες για ανάπτυξη και απασχόληση στον τομέα των υπηρεσιών.

               7.

               Να θεσπίσει μέτρα για την αύξηση των διαθεσίμων ενεργειακών λύσεων και την διεύρυνση των ανανεώσιμων πηγών ενέργειας. Να θεσπίσει, έως το 2012, σχέδιο διαχείρισης των υδάτων και σύστημα καθορισμού των τιμών, το οποίο να λαμβάνει υπόψη θέματα αποδοτικότητας κόστους και ισοτιμίας, ώστε να διασφαλιστεί σε μεγαλύτερο βαθμό μια αειφόρος διαχείριση των υδατικών πόρων.

      Βρυξέλλες, 12 Ιουλίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI

      (1)  ΕΕ L 209 της 2.8.1997, σ. 1.

      (2)  Διατηρούνται για το 2011 με την απόφαση 2011/308/ΕΕ του Συμβουλίου, της 19ης Μαΐου 2011, για τις κατευθυντήριες γραμμές των πολιτικών απασχόλησης των κρατών μελών (ΕΕ L 138 της 26.5.2011, σ. 56).

      (3)  Όπως προβλέπεται στο άρθρο 5 παράγραφος 3 του κανονισμού (ΕΚ) αριθ. 1466/97.


Avis juridique important

|

31982K1399

Σύσταση αριθ. 1399/82/EKAX τής Επιτροπής τής 1ης Ιουνίου 1982 περί τής κοινοτικής επιτηρήσεως τών εισαγωγών στήν Κοινότητα ορισμένων προϊόντων σιδήρου καί χάλυβος, καταγωγής τρίτων χωρών, πού περιλαμβάνονται στή συνθήκη περί ιδρύσεως τής EKAX

Επίσημη Εφημερίδα αριθ. L 157 της 08/06/1982 σ. 0005 - 0009

***** ΣΥΣΤΑΣΗ αριθ. 1399/82/ΕΚΑΧ ΤΗΣ ΕΠΙΤΡΟΠΗΣ  της 1ης Ιουνίου 1982  περί της κοινοτικής επιτηρήσεως των εισαγωγών στην Κοινότητα ορισμένων προϊόντων σιδήρου και χάλυβος, καταγωγής τρίτων χωρών, που περιλαμβάνονται στη συνθήκη περί ιδρύσεως της ΕΚΑΧ  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος και ιδίως το άρθρο 74,  Εκτιμώντας:  ότι οι εισαγωγές ορισμένων προϊόντων σιδήρου και χάλυβος, καταγωγής τρίτων χωρών, που περιλαμβάνονται στη συνθήκη περί ιδρύσεως της ΕΚΑΧ, υπόκεινται σε κοινοτική επιτήρηση σύμφωνα με τη σύσταση αριθ. 587/80/ΕΚΑΧ (1), όπως τροποποιήθηκε τελευταία από τη σύσταση αριθ. 1997/81/ΕΚΑΧ (2)·  ότι, δεδομένης της εξέλιξης που επήλθε πρόσφατα στους όρους εισαγωγής ορισμένων από τα προϊόντα άνθρακος και χάλυβος που αναφέρονται ανωτέρω, κρίνεται σκόπιμο να τροποποιηθούν και συμπληρωθούν οι διατάξεις της σύστασης που αναφέρεται ανωτέρω και να εκδοθεί υπό τυποποιημένη μορφή,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  1. Οι εισαγωγές, στην Κοινότητα, των προϊόντων άνθρακος και χάλυβος που περιλαμβάνονται στη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και απαριθμούνται στο παράρτημα ΙΙΙ Α ή ΙΙΙ Β, καταγωγής τρίτων χωρών, υπόκεινται στην έκδοση εγγράφου εισαγωγής.  2. Τα προς εισαγωγή προϊόντα θεωρούνται ως πρώτης διαλογής μέχρι αποδείξεως του αντιθέτου από τον εισαγωγέα.  3. Το έγγραφο εισαγωγής εκδίδεται ή θεωρείται από τα Κράτη μέλη δωρεάν και για όλες τις ζητούμενες ποσότητες, σε μέγιστη προθεσμία πέντε εργάσιμων ημερών μετά την κατάθεση αιτήσεως δεόντως συμπληρωμένης και συνοδευομένης από φωτοτυπία της σύμβασης ή των συμβάσεων αγοράς που την αιτιολογούν ή, εάν η αρχή που εκδίδει τις άδειες το απαιτεί, από το πρωτότυπο των εγγράφων αυτών. Αν το προϊόν έχει δηλωθεί ως δευτέρας διαλογής ή ως εκτός ταξινομήσεως, το έγγραφο εισαγωγής περιλαμβάνει τα χαρακτηριστικά τα οποία επικαλείται ο αιτών.  4. Η εφαρμογή της παραγράφου 1 δεν προδικάζει τη διατήρηση των ποσοτικών περιορισμών που εφαρμόζονται από ορισμένα Κράτη μέλη για ορισμένα προϊόντα άνθρακος και χάλυβος έναντι ορισμένων τρίτων χωρών.  5. Η περίοδος ισχύος του εγγράφου εισαγωγής ορίζεται σε δύο μήνες με την επιφύλαξη ενδεχόμενης τροποποιήσεως του ισχύοντος καθεστώτος εισαγωγής.  6. Τα έγγραφα εισαγωγής που έχουν πλήρως χρησιμοποιηθεί αποστέλλονται αμέσως στην υπηρεσία που τα εξέδωσε. Τα έγγραφα τα οποία δεν έχουν χρησιμοποιηθεί καθόλου ή η χρησιμοποίησή τους δεν έχει ολοκληρωθεί, δύο μήνες μετά την έκδοσή τους, αποστέλλονται στην υπηρεσία που τα εξέδωσε εντός πέντε εργασίμων ημερών μετά τη λήξη της περιόδου ισχύος τους.  Άρθρο 2  1. Η άσκηση του εισαγωγέα πρέπει να αναφέρει, για τα προϊόντα κάθε καταγωγής που αναφέρονται στα παραρτήματα ΙΙΙ ή ΙΙΙ Β:  α) τη χώρα καταγωγής και τη χώρα προελεύσεως,  β) τη διάκριση του Κοινού Δασμολογίου και του κώδικα ΝΙΜΕΧΕ,  γ) την ποσότητα των προϊόντων, σε τόνους, κατά μερίδα εμπορευμάτων,  δ) τα χαρακτηριστικά που καθορίζουν την ενδεχόμενη δεύτερη διαλογή ή τον εκτός ταξινομήσεως χαρακτήρα,  ε) το όνομα, τη διεύθυνση, τον αριθμό του τηλεφώνου και τον αριθμό του τηλεγράφου του πωλητή,  ζ) το όνομα, τη διεύθυνση, τον αριθμό του τηλεφώνου και τον αριθμό του τηλεγράφου του αγοραστή,  η) την ημερομηνία και τον τόπο (τελωνειακό γραφείο) που προβλέπονται για την εισαγωγή,  θ) τον τόπο προορισμού,  ι) την ημερομηνία της συμβάσεως αγοράς των προϊόντων καθώς και τον αριθμό της συμβάσεως ή κάθε άλλο στοιχείο που παρέχεται από τον πωλητή προς προσδιορισμό της παραδόσεως,  κ) ενδεχομένως, μνεία που να καθορίζει αν τα προϊόντα προορίζονται στην εκτέλεση συμβάσεως έργου «φασόν» και πρόκειται να επανεξαχθούν σε τρίτη χώρα (που πρέπει να καθοριστεί) μετά από τελειοποίηση προς επανεξαγωγή.  2. Για τα προϊόντα που περιέχονται στο παράρτημα ΙΙΙ Α, ο εισαγωγέας πρέπει να δώσει τις ακόλουθες συμπληρωματικές πληροφορίες:  Α. Για τα προϊόντα που κατάγονται και προέρχονται απευθείας από μια από τις χώρες που απαριθμούνται στο παράρτημα ΙΙ (κατευθείαν εισαγωγή):  α) την εμπορική περιγραφή των προϊόντων περιλαμβανομένου και του ακριβούς προσδιορισμού του είδους ώστε να καταστεί δυνατός ο υπολογισμός της τιμής παραδόσεως βάσει του τιμοκαταλόγου που έχει επιλεχθεί,  β) την τιμή παραδόσεως στον τόπο προορισμού με μνεία των τελωνειακών δασμών του κόστους μεταφοράς και όλων των εκτάκτων εξόδων, όλων των μειώσεων καθώς και όλων των άλλων δεδομένων τα οποία ελήφθησαν υπόψη κατά τον υπολογισμό της τιμής,  γ) μνεία:  i) του τιμοκαταλόγου του κοινοτικού παραγωγού ο οποίος επιλέχθηκε για τον υπολογισμό της τιμής (παραδόσεως) και της ημερομηνίας του τιμοκαταλόγου αυτού, ή  ii) ενδεχομένως, της προσφοράς της τρίτης χώρας βάσει της οποίας πραγματοποιήθηκε ευθυγράμμιση των τιμών, των λεπτομερειών οι οποίες είναι απαραίτητες για τον προσδιορισμό της προσφοράς αυτής και της ημερομηνίας της προσφοράς αυτής,  iii) ενδεχομένως, άλλων τιμών (που πρέπει να αιτιολογηθούν),  δ) της ημερομηνίας αναφοράς της φορτωτικής αν είναι γνωστή.  Β. Για τα προϊόντα καταγωγής μιας των χωρών που απαριθμούνται στο παράρτημα ΙΙ, αλλά προελεύσεως τρίτης χώρας πλην της χώρας καταγωγής (μη κατευθείαν εισαγωγή),  για τα προϊόντα καταγωγής Βραζιλίας εκτός από τα είδη χυτοσιδήρου της κλάσεως 73.01 του Κοινού Δασμολογίου,  και για τα προϊόντα καταγωγής τρίτης χώρας μη απαριθμούμενης στα παραρτήματα Ι και ΙΙ:  α) την πλήρη περιγραφή η οποία ανταποκρίνεται στην περιγραφή που περιλαμβάνεται στον κατάλογο των προϊόντων στα οποία έχουν επιβληθεί τιμές βάσεως (1),  β) την τιμή στα κοινοτικά σύνορα cif του εκτελωνισθέντος και εκφορτωθέντος προϊόντος ανά τόνο, εκφρασμένη στο νόμισμα που ορίζεται στη σύμβαση.  Γ. Για τα προϊόντα καταγωγής μιας των χωρών που απαριθμούνται στο παράρτημα Ι:  κατά την προτίμηση του εισαγωγέα,  είτε:  α) την πλήρη περιγραφή η οποία ανταποκρίνεται στην περιγραφή που περιλαμβάνεται στον κατάλογο των προϊόντων στα οποία έχουν επιβληθεί τιμές βάσεως (1),  β) την τιμή στα κοινοτικά σύνορα cif του εκτελωνισθέντος και εκφορτωθέντος προϊόντος ανά τόνο, εκφρασμένο στο νόμισμα που ορίζεται στη σύμβαση  είτε:  α) την εμπορική περιγραφή των προϊόντων περιλαμβανομένου και του ακριβούς προσδιορισμού του είδους ώστε να καταστεί δυνατός ο υπολογισμός της τιμής παραδόσεως βάσει του τιμοκαταλόγου που έχει επιλεχθεί,  β) την τιμή παραδόσεως στον τόπο προορισμού ανά τόνο με μνεία των τελωνειακών δασμών, του κόστους μεταφοράς και όλων των εκτάτων εξόδων και όλων των μειώσεων καθώς και όλων των άλλων δεδομένων τα οποία ελήφθησαν υπόψη κατά τον υπολογισμό της τιμής,  γ) μνεία:  i) του τιμοκαταλόγου του κοινοτικού παραγωγού ο οποίος επιλέχθηκε για τον υπολογισμό της τιμής και της ημερομηνίας του τιμοκαταλόγου αυτού,  ii) ενδεχομένως, της προσφοράς της τρίτης χώρας βάσει της οποίας έγινε ευθυγράμμιση των τιμών, των λεπτομερειών οι οποίες είναι απαραίτητες για τον προσδιορισμό της προσφοράς αυτής, και της ημερομηνίας της προσφοράς αυτής, ή  iii) ενδεχομένως, άλλων τιμών (που πρέπει να αιτιολογηθούν),  δ) ημερομηνία αναφοράς της φορτωτικής αν είναι γνωστή.  3. Εξάλλου, ο εισαγωγέας πρέπει να δηλώσει ότι δεν θα παρασχεθεί καμιά μείωση η οποία δεν αναφέρεται στη (στίς) σύμβαση (συμβάσεις) αγοράς.  4. Ο εισαγωγέας πρέπει να πιστοποιήσει την ακρίβεια της αιτήσεως εγγράφου εισαγωγής.  5. Ο εισαγωγέας πρέπει να προσδιορίσει εάν η αίτησή του αφορά παράδοση η οποία αποτέλεσε ήδη αντικείμενο αιτήσεως εγγράφου εισαγωγής.  Άρθρο 3  1. Τα Κράτη μέλη ανακοινώνουν στην Επιτροπή, μόλις οι αρμόδιες αρχές προβούν σε σχετική διαπίστωση, τη διαφορά μεταξύ της τιμής βάσεως, σύν, ενδεχομένως, του εκτάκτου εξόδου, η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων, και της τιμής στα κοινοτικά σύνορα cif, του εκτελωνισθέντος και εκφορτωθέντος προϊόντος, σε ευρωπαϊκές λογιστικές μονάδες ανά τόνο, για τα ακόλουθα προϊόντα:  i) τα προϊόντα καταγωγής μιας από τις χώρες που απαριθμούνται στο παράρτημα ΙΙ, αλλά προελεύσεως τρίτης χώρας πλην της χώρας καταγωγής,  ii) τα προϊόντα καταγωγής τρίτων χωρών πλην των χωρών που απαριθμούνται στα παραρτήματα Ι και ΙΙ,  iii) τα προϊόντα καταγωγής Βραζιλίας, πλην των ειδών χυτοσιδήρου που αναφέρονται στην κλάση 73.01 του Κοινού Δασμολογίου.  2. Τα Κράτη μέλη γνωστοποιούν στην Επιτροπή, εντός των δέκα πρώτων ημερών κάθε μηνός, την ποσότητα σε τόνους και τα ποσά (τα οποία υπολογίσθηκαν με βάση τις τιμές cif) για τα οποία εκδόθηκαν έγγραφα εισαγωγής κατά τον προηγούμενο μήνα.  3. Οι ανακοινώσεις των Κρατών μελών περιλαμβάνουν:  α) εκτίμηση της αξίας κατά τη σειρά των διακρίσεων του Κοινού Δασμολογίου και του κώδικα ΝΙΜΕΧΕ,  β) εκτίμηση της αξίας κατά χώρα καταγωγής,  γ) χωριστή μνεία, εντός του συνόλου, κατά χώρα καταγωγής και κατά προϊόν, των ποσοτήτων που δεν εισήχθησαν κατευθείαν από τη χώρα καταγωγής, και στην περίπτωση αυτή, μνεία της χώρας προελεύσεως,  δ) μνεία των ποσοτήτων σε τόνους, κατά προϊόν, οι οποίες επανεξήχθησαν από την Κοινότητα μετά από τελειοποίηση προς επανεξαγωγή.  4. Τα Κράτη μέλη γνωστοποιούν στην Επιτροπή εντός των δέκα πρώτων ημερών κάθε μηνός την ποσότητα σε τόνους και τα ποσά (τα οποία υπολογίσθηκαν με βάση την τιμή cif) για τα οποία τα έγγραφα εισαγωγής έληξαν κατά τη διάρκεια του προηγουμένου μηνός, χωρίς να χρησιμοποιηθούν από τους εισαγωγείς.  Άρθρο 4  Για την εφαρμογή της παρούσας σύστασης θεωρείται ως χώρα προελεύσεως η τελευταία ενδιάμεση τρίτη χώρα στην οποία το εν λόγω προϊόν αποτέλεσε αντικείμενο δικαστικών αποφάσεων ή δικαστικών πράξεων οι οποίες δεν έχουν άμεση σχέση με τη μεταφορά.  Άρθρο 5  Η σύσταση αριθ. 587/80/ΕΚΑΧ τροποποιείται.  Άρθρο 6  Η παρούσα σύσταση αρχίζει να ισχύει την ημέρα της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1982.  Έγινε στις Βρυξέλλες, την 1η Ιουνίου 1982.  Για την 'Επιτροπή  Wilhelm HAFERKAMP  Αντιπρόεδρος  ΠΑΡΑΡΤΗΜΑ Ι  Αυστρία  Φιλανδία  Νορβηγία  Σουηδία  ΠΑΡΑΡΤΗΜΑ ΙΙ  1.2 // Αυστραλία  Βραζιλία (1)  Βουλγαρία  Κορέα  Ισπανία  // Ουγγαρία  Ιαπωνία  Πολωνία  Ρουμανία  Τσεχοσλοβακία  (1) Μόνο για τα είδη χυτοσιδήρου της κλάσεως 73.01 του Κοινού Δασμολογίου.  (1) ΕΕ αριθ. L 65 της 11. 3. 1980, σ. 5.  (2) ΕΕ αριθ. L 194 της 17. 7. 1981, σ. 20.  (1) ΕΕ αριθ. L 372 της 29. 12. 1981, σ. 1.   ΠΑΡΑΡΤΗΜΑ ΙΙΙ Α  Κατάλογος των προϊόντων των οποίων η εισαγωγή υπόκειται στην έκδοση εγγράφου εισαγωγής  (Παρακολούθηση τιμών και ποσοτήτων)  1.2.3 //   //   //   // Κλάση του Κοινού  Δασμολογίου   // Κώδικας ΝΙΜΕΧΕ   // Περιγραφή εμπορευμάτων   //   //   //   //   //   //   // 73.01 Β  // 73.01-21, 23, 25, 27  // Χυτοσίδηροι αιματίται  // 73.01 Γ  // 73.01-31, 35  // Φωσφορούχοι χυτοσίδηροι  // 73.01 Δ  // 73.01-41, 49  // Χυτοσίδηρος, εκτός σιδηρομαγγανίου, αιματιτών και φωσφορούχων χυτοσιδήρων  // 73.02 Α Ι  // 73.02-01, 09  // Σιδηρομαγγάνιον περιέχον κατά βάρος πλέον του 2 % άνθρακα (ανθρακούχον σιδηρομαγγάνιον)  // 73.07 Α Ι  // 73.07-12  // Κορμοί και πρίσματα, εκ σιδήρου ή χάλυβος, ελασματοποιηθέντα (1)  // 73.07 Β Ι  // 73.07-21, 24  // Πλατέα και πλατίναι, εκ σιδήρου ή χάλυβος, ελασματοποιηθέντα (1)  // 73.08  // 73.08-01, 03, 05, 07, 21, 25, 29, 41, 45, 49  // Ημικατεργασμένα προϊόντα εις ρόλους δια λαμαρίνας, εκ σιδήρου ή χάλυβος  // 73.10 Α Ι  // 73.10-11  // Χονδρόν σύρμα εκ σιδήρου ή χάλυβος  // 73.10 Α ΙΙ  // 73.10-13  // Ράβδοι οπλισμού εκ σιδήρου ή χάλυβος δια τσιμέντον ή σκυροκονίαμα φέρουσαι οδοντώματα, εξογκώματα, κοιλώματα ή ανάγλυφα μικράς σπουδαιότητος προελθόντα εξ ελάσεως έχουσαι υποστεί ή μη στρέψιν μετά την έλασιν  //   // 73.10-16  // Ράβδοι οπλισμού εκ σιδήρου ή χάλυβος δια τσιμέντον ή σκυροκονίαμα, εκτός των φερόντων οδοντώματα, εξογκώματα, κοιλώματα ή ανάγλυφα μικράς σπουδαιότητος προελθόντα εξ ελάσεως  //   //   // Ράβδοι πλήρεις εκ σιδήρου ή χάλυβος, απλώς ελασματοποιηθείσαι ή εφελκυσθείσαι εν θερμώ, εκτός ράβδων οπλισμού δια τσιμέντον ή σκυροκονίαμα  // 73.11 Α Ι  // 73.11-11, 12, 14, 16, 19  // Είδη καθορισμένης μορφής εκ σιδήρου ή χάλυβος, απλώς ελασματοποιηθέντα ή εφελκυσθέντα εν θερμώ  // 73.12 Α ΙΙ  // 73.12-19  // Φύλλα εκ σιδήρου ή χάλυβος, εκτός μαγνητικών ελασματοποιηθέντων εν θερμώ  // 73.13 Α ΙΙ  // 73.13-16  // Λαμαρίναι ονομαζόμεναι «μαγνητικαί» εκ σιδήρου ή χάλυβος, εκτός των παρουσιαζουσών, οιονδήποτε και αν είναι το πάχος των, απώλειαν εις W κατωτέραν ή ίσην προς 0,75 W  // 73.13 Β Ι α)  // 73.13-17, 19, 21, 23, 26  // Λαμαρίναι εκ σιδήρου ή χάλυβος εκτός των ονομαζομένων «μαγνητικών», απλώς ελασματοποιηθεισών εν θερμώ πάχους 2 mm η περισσότερον  // 73.13 Β ΙΙ β)  // 73.13-43, 45  // Λαμαρίναι εκ σιδήρου ή χάλυβος εκτός των ονομαζομένων «μαγνητικών», απλώς ελασματοποιηθεισών εν ψυχρώ, πάχους 1 mm, μη συμπεριλαμβανομένου, έως 3 mm μη συμπεριλαμβανομένων  // 73.13 Β ΙΙ γ)  // 73.13-47, 49  // Λαμαρίναι εκ σιδήρου ή χάλυβος εκτός των ονομαζομένων « μαγνητικών», απλώς ελασματοποιηθεισών εν ψυχρώ, πάχους 1 mm η ολιγώτερον  // 73.13 Β IV γ) 1 και 2  // 73.13-67, 68, 72  // Λαμαρίναι εκ σιδήρου ή χάλυβος εκτός των ονομαζομένων « μαγνητικών», επιψευδαργυρωμένων  // 73.15 Β Ι β) 2 αα)  // 73.71-53  // Κορμοί, πρίσματα, πλατέα, πλατίναι, εκτός σφυρηλατηθέντων (1) - ανοξείδωτα ή πυρίμαχα  // 73.15 Β V β) 1 αα)  // 73.73-23  // Χονδρόσυρμα - ανοξείδωτον ή πυρίμαχον  // 73.15 Β V β) 1 γγ)  // 73.73-25  // Χονδρόσυρμα - μετά S, Pb, P  // 73.15 Β V β) 1 δδ)  // 73.73-26  // Χονδρόσυρμα - μαγγανοπυριτικόν  // 73.15 Β V β) 1 εε)  // 73.73-29  // Χονδρόσυρμα - ετερα (εκτός ταχείας κοπής)  // 73.15 Β V β) 2 αα)  // 73.73-33  // Ράβδοι και μορφοσίδηροι ελασματοποιηθέντες ή εφελκυσθέντες εν θερμώ - ανοξείδωτοι ή πυρίμαχοι  // 73.15 Β V β) 2 γγ)  // 73.73-35  // Ράβδοι και μορφοσίδηροι ελασματοποιηθέντες ή εφελκυσθέντες εν θερμώ - μετά S, Pb, P  // 73.15 Β V β) 2 δδ)  // 73.73-36  // Ράβδοι και μορφοσίδηροι ελασματοποιηθέντες ή εφελκυσθέντες εν θερμώ - μαγγανοπυριτικοί  //   //   //   //   //   //  (1) Περιλαμβανομένων και προϊόντων της αυτής διατομής υπό συνεχή μορφήν.  1.2.3 //   //   //  //   //   //   // Κλάση του Κοινού  Δασμολογίου   // Κώδικας ΝΙΜΕΧΕ   // Περιγραφή εμπορευμάτων   //   //   //   //   // 73.15 Β V β) 2 εε)  // 73.73-39  // Ράβδοι και μορφοσίδηροι ελασματοποιηθέντες ή εφελκυσθέντες εν θερμώ - ετεροι (εκτός ταχείας κοπής)  // 73.15 Β VII α) 2  // 73.75-19  // Λαμαρίναι ονομαζόμεναι «μαγνητικαί» εκ χαλυβοκράματος, παρουσιάζουσαι, οιονδήποτε και αν είναι το πάχος των, ηλεκτρικήν απώλειαν εις W κατωτέραν ή ίσην προς 0,75 W  // 73.15 Β VII β) 1αα) 11  // 73.75-23  // Λαμαρίναι ελασματοποιηθείσαι εν θερμώ πάχους πλέον των 4,75 mm - ανοξείδωτοι ή πυρίμαχοι  // 73.15 Β VII β) 1 ββ) 11  // 73.75-33  // Λαμαρίναι ελασματοποιηθείσαι εν θερμώ πάχους 3 mm μέχρι και 4,75 mm - ανοξείδωτοι ή πυρίμαχοι  // 73.15 Β VII β) 1 γγ) 11  // 73.75-43  // Λαμαρίναι ελασματοποιηθείσαι εν θερμώ πάχους κάτω των 3 mm - ανοξείδωτοι ή πυρίμαχοι  // 73.15 Β VII β) 2 ββ) 11  // 73.75-63  // Λαμαρίναι ελασματοποιηθείσαι εν ψυχρώ πάχους κάτω των 3 mm - ανοξείδωτοι ή πυρίμαχοι  //  //   //  ΠΑΡΑΡΤΗΜΑ ΙΙΙ Β  Κατάλογος των προϊόντων των οποίων η εισαγωγή υπόκειται στην έκδοση εγγράφου εισαγωγής  (Έλεγχος ποσοτήτων)  1.2.3 //   //   //   // Κλάση του Κοινού  Δασμολογίου   // Κώδικας  ΝΙΜΕΧΕ   // Περιγραφή εμπορευμάτων   //   //   //   // 73.15 Α Ι β) 2  // 73.61-50  // Κορμοί, πρίσματα, πλατέα, πλατίναι, εξ εκλεκτού χάλυβος, δι' ανθρακος, εκτός σφυρηλατηθέντων (1)  // 73.15 Α V β) 1  // 73.63-21  // Χονδρόν σύρμα εξ εκλεκτού χάλυβος δι' ανθρακος  // 73.15 Β Ι β) 2 ββ)  // 73.71-54  // Κορμοί, πρίσματα, πλατέα, πλατίναι, εκ χάλυβος ταχείας κοπής - ελασματοποιηθέντα (1)  // 73.15 Β Ι β) 2 γγ)  // 73.71-55  // Κορμοί, πρίσματα, πλατέα, πλατίναι, εκ χάλυβος S, Pb, P - ελασματοποιηθέντα (1)  // 73.15 Β Ι β) 2 δδ)  // 73.71-56  // Κορμοί, πρίσματα, πλατέα, πλατίναι, εκ μαγγανοπυριτικού χάλυβος - ελασματοποιηθέντα (1)  // 73.15 Β Ι β) 2 εε)  // 73.71-59  // Κορμοί, πρίσματα, πλατέα, πλατίναι, εξ ετέρων χαλυβοκραμάτων - ελασματοποιηθέντα (1)  // 73.15 Β V β) 1 ββ)  // 73.73-24  // Χονδρόν σύρμα ταχείας κοπής  // 73.15 Β V β) 2 ββ  // 73.73-34  // ή είδη καθορισμένης μορφής απλώς ελασματοποιηθέντα εν θερμώ ταχείας κοπής  // 73.15 Β VII β) 1 αα) 22  // 73.75-24  // Λαμαρίναι ελασματοποιηθείσαι εν θερμώ πάχους πλέον των 4,75 mm - ταχείας κοπής  // 73.15 Β VII β) 1 αα) 33  // 73.75-29  // Λαμαρίναι ελασματοποιηθείσαι εν θερμώ πάχους πλέον των 4,75 mm - αλλα χαλυβοκράματα, εκτός ανοξείδωτων και πυρίμαχων  // 73.15 Β VII β) 1 ββ) 22  // 73.75-34  // Λαμαρίναι ελασματοποιηθείσαι εν θερμώ πάχους 3 mm μέχρι και 4,75 mm - ταχείας κοπής  // 73.15 Β VII β) 1 ββ) 33  // 73.75-39  // Λαμαρίναι ελασματοποιηθείσαι εν θερμώ πάχους 3 mm μέχρι και 4,75 mm - αλλα χαλυβοκράματα, εκτός ανοξείδωτων και πυρίμαχων  // 73.15 Β VII β) 1 γγ) 22  // 73.75-44  // Λαμαρίναι ελασματοποιηθείσαι εν θερμώ πάχους κάτω των 3 mm - ταχείας κοπής  // 73.15 Β VII β) 1 γγ) 33  // 73.75-49  // Λαμαρίναι ελασματοποιηθείσαι εν θερμώ πάχους κάτω των 3 mm - αλλα χαλυβοκράματα, εκτός ανοξείδωτων και πυρίμαχων  // 73.15 Β VII β) 2 ββ) 22  // 73.75-64  // Λαμαρίναι ελασματοποιηθείσαι εν ψυχρώ πάχους κάτω των 3 mm - ταχείας κοπής  // 73.15 Β VII β) 2 ββ) 33  // 73.75-69  // Λαμαρίναι ελασματοποιηθείσαι εν ψυχρώ πάχους κάτω των 3 mm - αλλα χαλυβοκράματα, εκτός ανοξείδωτων και πυρίμαχων  //   //  //  (1 Περιλαμβανομένων και προϊόντων της αυτής διατομής υπό συνεχή μορφήν.


Συσταση της Επιτροπης με την οποία παρέχονται συμβουλές ακολουθητέας πολιτικής για την οικονομική και δημοσιονομική πολιτική της Γαλλίας